operator is. – müəyyən mexanizmlərin işini idarə edən mütəxəssis.
operetta is. – kiçik opera; adətən, komediya xarakterli musiqili səhnə əsəri.
otlaq is. – çoxlu ot bitən və mal-qara otarılan yer.
özünü həlak etmək fr. – çox çalışmaq, əlləşmək.
patent is. – ixtiraçının müəlliflik hüququnu təsdiq edən vəsiqə, sənəd.
personaj is. – bədii əsərdə iştirak edən şəxs; surət, tip.
pəhriz is. – arıqlamaq və ya müalicə olunmaq üçün müəyyən yemək rejimi.
premyera is. – yeni teatr, estrada, sirk və s. tamaşasının ilk kütləvi nümayişi; yeni filmə, klipə ilk baxış.
proyektor is. – təsvirlərin böyük ekranda göstərilməsi üçün istifadə olunan optik cihaz.
puç olmaq f. – məhv olmaq, heç olmaq; nəticəsiz qalmaq.
rəğbət is. – müsbət münasibət, meyil.
rəsədxana is. – astronomik, meteoroloji və s. müşahidələr aparmaq üçün optik cihaz və alətlərlə təchiz olunmuş bina.
sakin is. – bir yerdə yurd salıb yaşayan, həmin yerin əhalisindən olan.
saplaq is. – yarpağı, gülü, meyvəni budaqla birləşdirən nazik hissəcik.
seans is. – silsilə təşkil edən prosesin mərhələlərindən biri.
sensor is. – elektron qurğularda həssas element.
səfalət is. – son dərəcə ehtiyac içərisində yaşama, sıxıntı, yoxsulluq.
sərmayə is. – gəlir götürmək məqsədilə iqtisadiyyatın hər hansı sahəsinə qoyulan pul vəsaiti; maya, kapital.
sərsəri sif. – işi-gücü və müəyyən yaşayış yeri olmayan, orada-burada dolaşan.
səy is. – çalışma, cəhd.
sığorta is. – bədbəxt hadisə nəticəsində zərər görmüş şəxsə ödənilən vəsait.
sivişmək f. – gizlincə çıxıb getmək, aradan çıxmaq, qaçıb yaxasını qurtarmaq.
soyuqqanlı sif. – hər cür şəraitdə özünü sakit, səbirli, təmkinli, dözümlü apara bilən.
ssenari is. – kinofilmin məzmununu təfsilatı ilə əks etdirən ədəbi əsər.
şayiə is. – insanlar arasında yayılmış, lakin həqiqiliyi sübut olunmamış xəbər, söz-söhbət.
şlaqbaum is. – yollarda (adətən, dəmir yolu ilə kəsişmədə) gedişi məhdudlaşdırmaq üçün endirilib-qaldırılan tir.
təbib is. – həkim.
təchiz etmək f. – lazım olan şeyləri vermək, təmin etmək.
tədris etmək f. – öyrətmək.
təhrif etmək f. – dəyişərək nöqsanlı etmək, korlamaq, yanlış şəklə salmaq.
təkid is. – bir şeyin üstündə durma; israr.
təməl is. – bünövrə, özül.
təmənnasız sif. – özü üçün bir məqsəd, fayda, mənfəət güdməyən.
turne is. – siyasət, idman, sənət adamlarının müəyyən marşrut üzrə işgüzar səyahəti.
türbə is. – böyük, yaxud müqəddəs sayılan şəxslərin qəbirləri üzərində tikili; məqbərə, mavzoley.
universal sif. – bir çox məqsədlər üçün yararlı, müxtəlif işlərdə istifadə edilə bilən, müxtəlif vəzifələr görə bilən.
ürəyi atlanmaq fr. – həsrətində olmaq, istəmək.
vali is. – keçmişdə bir çox Şərq ölkələrində, o cümlədən Azərbaycanda vilayət hakimi, vilayəti idarə edən şəxs.
vəkil is. – məhkəmədə tərəflərin əvəzinə işi aparan şəxs, hüquqçu, advokat.
vəsait is. – pul, kredit.
vilayət is. – ölkə, məmləkət, mahal, əyalət, ərazi, yer.
vurnuxmaq f. – boş-boşuna o tərəf, bu tərəfə getmək; qurdalanmaq, yerində hərəkət etmək.
yal is. – atın boynunun üst hissəsindəki uzun tüklər.
yelkən is. – dor ağacına bənd edilən və içinə hava dolduğu zaman gəmini, qayığı hərəkət etdirən xüsusi biçimli qalın, möhkəm bez parçası.
yulaf is. – at yemi kimi istifadə edilən, dənindən yarma hazırlanan dənli bitki.
zingildəmək f. – zingilti səsi çıxarmaq.
zoqquldamaq f. – bədəndəki irinin, yaranın təsiri ilə bərk ağrımaq, sancmaq, göynəmək.