Düşün və cavab ver

2 | a |  | Mətnə istinad edərək cümlələri tamamlayın. 1. Marketdə alış-veriş xeyli zəifləmişdi, çünki ... . 2. Satıcılar günün çox hissəsini söhbət etməklə keçirirdilər, çünki ... . 3. Elə ilk iclasdan Həsən müəllim işçiləri təəccübləndirə bildi, çünki ... . 4. Həsən müəllim vəziyyətdən çıxış yolunu işə yaradıcı yanaşmada gördü, belə ki ... .

| b |  | Yarımbaşlıqların ardıcıllığını müəyyən edin və mətnin tərkib hissələri üzrə qruplaşdırın.
• İşlərin qaydaya düşməsi • Yeni müdirin gəlməsi • Həsən müəllimin tədbiri • Satış səviyyəsinin düşməsi • Satıcıların yaradıcı yanaşması | Giriş Əsas hissə Nəticə

| c |  | Verilmiş aforizmləri mətnin məzmunu ilə əlaqələndirib şərh edin. Hansı aforizm mətnin epiqrafı kimi daha uğurludur? Fikrinizi əsaslandırın. 1. Kiçik işlərdə də böyük olmaq lazımdır. (A.Morua) 2. Yoxdan vara çevrilən hər şey yaradıcılıqdır. (Platon) 3. Hər bir insan öz uğurunun memarıdır. (Sallüsti) 4. Kreativlik – sadəcə, üzərinə düşən vəzifəni yerinə yetirmək deyil, onu başqalarından fərqli yerinə yetirməkdir. (Rod Cadkins)

| ç |  | Mətnə istinad edərək aşağıdakı fikirləri əsaslandırın və “Hərənin öz imzası” mətninin bədii mətn olduğunu sübut edin. • Mətndəki epizod və dialoqlarda obrazların xarakteri aydınlaşır. • Mətnin bir çox hissələri dialoqlardan ibarətdir. • Oxucunu müəyyən dəyərlər haqqında düşünməyə vadar edir. • Hadisələr müəllifin təxəyyülünə uyğun təsvir edilib.

| d |  | Təsəvvür edin ki, supermarketin “Uşaq kitabları və məktəb ləvazimatı” şöbəsində satıcı işləyirsiniz. Şöbənin satış həcmini artırmaq üçün hansı yaradıcı addımları atardınız? |