Ümumiləşdirici təkrar

1 |  | Suallara cavab verməklə cümlələri genişləndirin. Hansı cümlə üzvü əlavə etdiyinizi müəyyənləşdirin. 1. Onlar (nə vaxt?) (haraya?) gedəcəklər. 2. Dağ çayı (necə?) axır. 3. Gələndə (kimi?) çağır. 4. Mən (kim ilə?) söhbət etdim. 5. (Hansı?) bacım (kimə?) kömək edirdi. 6. Şagirdlər (nəyi?) (necə?) oxudular. 7. İdmançılar (neçə?) saat məşq etdilər.

2 |  | Nöqtələrin yerinə tamamlıqlar artırın və ifadə vasitəsini müəyyən edin. igidi, bitkilərin böyüməsində, səni, kitabı, dincəlməyə 1. ... səliqəli saxla. 2. Bayaqdan ... axtarıram. 3. ... günəş enerjisi böyük rol oynayır. 4. Mən bura ... gəlmişəm. 5. Bu ... tanıyırsan?

3 |  | Altından xətt çəkilmiş təyinlərə uyğun gələn xüsusiyyətləri müəyyənləşdirin.
Nümunə | Dəmir, qızıl və s. bərk maddələrdir. Necə? sualına cavab verir, sifətlə ifadə olunub.
1. O hadisədən illər keçib. 2. Uşağın əlində oyuncaq silah vardı. 3. Gəl yuxarı mərtəbəyə çıxaq. 4. Masanın üstündəki kitabları çantaya qoy. 5. Gedəcəyimiz yer uzaqdadır. 6. Beşinci dərs hansı otaqda olacaq?

4 |  | Zərflikləri tapın və uyğunluğu müəyyən edin.
1. Hava şəraiti pisləşdiyi üçün işi dayandırdıq. 2. Hamı bərkdən gülməyə başladı. 3. Deyəsən, yarış sabah olacaq. 4. Nailə mənimlə az danışdı. 5. Məsələni araşdırmaqdan ötrü komissiya yaradıldı. 6. 1-ci Avropa Olimpiya oyunları Azərbaycanda keçirilmişdir. | a. zaman b. səbəb c. tərzi-hərəkət ç. yer d. kəmiyyət e. məqsəd