| d |  | Mətnin başlığında qoyulmuş suala bir cümlə ilə cavab verin.

| e |  | Sizcə, bəzi ölkələrdə patent alanların çoxluğu nədən xəbər verir? Doğru cavabları seçin və cavabınızı əsaslandırın. 1. ölkədə elmin, təhsilin inkişafından 2. ölkədə əhalinin çoxluğundan 3. insanların intellektual mülkiyyət hüquqlarının qorunmasından 4. xalqın xüsusi istedada malik olmasından

3 | a |  | Qruplarla iş. Dörd qrupa bölünün və aşağıdakı təlimata uyğun olaraq müsabiqə keçirin. MÜSABİQƏ İXTİRA ET, PATENT AL 1. Məqsəd: • Təsvir olunmuş problemin həlli üçün mexanizmin ixtirası; • Patent almaq üçün ixtiranın təqdimatı. 2. İxtira nəticəsində həll ediləcək problemlər: I qrup: İctimai nəqliyyatda və ya küçədə bel çantasından əşya oğurluğunun qarşısını almaq; II qrup: Nəzarətsiz qalmış vannada su daşmasının qarşısını almaq; III qrup: İstifadə olunmayan otaqda işığı söndürmək yaddan çıxarsa, onun avtomatik sönməsini təmin etmək; IV qrup: Əlüzyuyandan istifadə etdikdən sonra kranı bağlamaq yaddan çıxarsa, suyun axmasını avtomatik dayandırmaq. 3. Münsiflər heyəti: müəllim və digər qrupların şagirdləri. 4. Təqdimatın strukturu: • Problemin daha geniş təsviri; • Problemi həll etmək üçün ixtira olunan mexanizmin izahı; • İxtira tətbiq edildikdən sonra gözlənilən nəticələr. 5. Tövsiyələr: 1. Təklif etdiyiniz mexanizm elmi cəhətdən əsaslandırılmalı və ya oxşar mexanizmlərdən nümunələr verilməlidir; 2. Mexanizmi sözlə izah etmək çətin olarsa, sxem və çertyojlardan istifadə edilməlidir; 3. Münsif rolunda iştirak etdiyiniz zaman qarşı tərəfin təqdimatında zəif cəhətləri aşkar etməyə çalışın.