Yazı

3 | a |  | Hansı cümlədəki sayı yazıda rəqəmlə ifadə etmək olmur? 1. Masanın üstünə bir neçə albom və çoxlu rəngli karandaş qoyulmuşdu. 2. On səkkiz və on doqquzuncu əsrlər Qarabağ atçılığının “qızıl əsri” hesab edilir. 3. Qarşıma dörd-beş yaşlarında bir oğlan uşağı çıxdı.

Bunları bilməliyik | MİQDAR SAYLARININ YAZILIŞI
Yazıda bir çox saylar həm söz, həm də rəqəmlə ifadə oluna bilər. Müəyyən miqdar sayları sözlə, rəqəmlə, eləcə də həm söz, həm də rəqəmlə ifadə oluna bilər: beş yüz - 500-5 yüz. Qeyri-müəyyən miqdar saylarının bir çoxu yalnız sözlə ifadə olunur: az, çox, xeyli, onlarla. Bəziləri isə həm söz, həm də rəqəmlə ifadə oluna bilər: dörd-beş - 4-5. Kəsr sayları da söz və rəqəmlə ifadə oluna bilər. Sözlə yazılarkən kəsrin məxrəcini bildirən sözə -da2 şəkilçisi artırılır: dörddə bir-1/4. Rəqəmlə yazılan miqdar saylarına qrammatik şəkilçilər artırılarkən rəqəmlə şəkilçi arasında defis qoyulur. Məsələn: 6-ya, 22-si, 3-dür. Saylar eyni zamanda həm mənsubiyyət, həm də hal şəkilçisi qəbul edərsə, rəqəm- dən sonra yalnız hal şəkilçisi yazılır. Məsələn: mayın beşində - mayın 5-də. Rəqəmlə yazılan saylara mənsubiyyət və xəbərlik şəkilçiləri qoşularsa, hər iki şəkilçi yazılır. Məsələn: Valideyn iclası sentyabrın 27-sidir.

| b |  | Yalnız sözlə ifadə olunan sayları seçib cümlədə işlədin. bir neçə, milyonlarla, doxsan, onuncu, yüzlərlə, çoxlu, doqquzuncu, xeyli, on beş

| c |  | Verilmiş sayları sözlə ifadə edib yazın. 3/5 1,5 0,45 1/2

| ç |  | Hansı cümlələrdə sayın yazılışında səhvə yol verilmişdir? Qaydalara istinad edərək səhvləri izah edin. 1. Azərbaycan Respublikasının Dövlət Bayrağı Günü noyabrın 9-unda qeyd olunur. 2. Hər ay Azərbaycana 1000-lərlə turist səfər edir. 3. Mənim ad günüm may ayının 5-indədir. 4. Yer səthinin, təxminən, dörddə üç hissəsi su ilə örtülüb.

| d |  | Altından xətt çəkilmiş sayları rəqəmlə ifadə edin. Qarabağ atlarına həsr olunmuş ilk poçt markası 1993-cü il fevralın birində buraxılmışdır. Növbəti markalar isə 1995-ci il noyabrın otuzunda, 2006-cı il iyunun iyirmi yeddisində və 2011-ci il noyabrın on altısında “Azərmarka” şirkəti tərəfindən təqdim edilmişdir. |