Yazı

4 | a |  | Hərəkətin zamanını bildirən sözləri tapın və onların qrammatik xüsusiyyətlərini müəyyən edin. 1. Hava açılanda gəzməyə gedərik. 2. Axşam mənə zəng etməyi unutma.

Bunları bilməliyik | FEİLİ BAĞLAMA
Feilin təsriflənməyən formalarından biri də feili bağlamadır. O həm feilin, həm də zərfin xüsusiyyətlərini daşıyır. • Hərəkət bildirir: oxuyanda, gedəndə • Təsdiq və inkarda olur: görəndə, görməyəndə • Hərəkət bildirən sözlə bağlı olur, onun tərzini, zamanını, səbəbini bildirir. Necə? nə vaxt? niyə? suallarına cavab verir.

| b |  | Cümlələrdə feili bağlamaları seçin. Feilə və zərfə aid xüsusiyyətlərini müəyyənləşdirin. 1. Biz utana-utana müəllimə yaxınlaşdıq. 2. Yatağımda uzanınca yuxuya getdim. 3. Rəfiqəm məni görüb sevindi. 4. Balaca uşaq divardan tutaraq gəzirdi.

| c |  | Feili bağlamaları kök və şəkilçiyə ayırın. Feili bağlama yaradan şəkilçiləri müəyyən edin. 1. Nilufər dərslərini öyrənib yatdı. 2. Uşaq dostlarını görüb sevindi. 3. Qızlar gülə-gülə içəri girdilər. 4. Zaman keçdikcə xəstə sağalırdı. 5. Anar gülümsəyərək bizə yaxınlaşdı.

| ç |  | Cümlələri oxuyun, fərqləndirilmiş feili uyğun feili bağlama ilə əvəz edin.
Nümunə | Qapıdan çıxdım və qonşumuzu gördüm. – Qapıdan çıxanda qonşumuzu gördüm.
1. Rüstəm əmi ayağa durdu və danışdı. 2. Mən gəldim və o yola düşdü. 3. Quş qanadlarını çırpdı və səmaya qalxdı. 4. Payız gəlir və yarpaqlar saralır.

| d |  | Feili bağlamaları cümlələrdə işlədin. açılanda, çatar-çatmaz, gedərək, yazdıqca, durmadan