tamaşaçılar heyrətlənir, bunu möcüzə hesab edirdilər. Hətta filmlərin birində stansiyaya yaxınlaşan qatarı görən tamaşaçılar qorxudan salonu tərk etmişdilər. Sonradan Lümyer qardaşları ixtira etdikləri kinematoqrafın kütləvi istehsalını və satışını təşkil etdilər. İllər keçdikcə bu qurğu xeyli təkmilləşdirildi. Bu gün kino çəkilişi ilə bağlı bütün proseslər və, ümumiyyətlə, kino sənayesi kinematoqrafiya adlanır. | ”Qatarın vağzala gəlişi” filmindən kadr Söz mücrüsü • obyektiv • linza • proyektor

Söz ehtiyatı

c |  | Mətn və şəkillər əsasında verilmiş sözlərin mənalarını izah edin. Bu qurğu və detalların funksiyası haqqında danışın. • kinokamera • kinoproyektor • obyektiv • linza |

ç |  | “Obyektiv” sözünü izahlara uyğun olaraq cümlələrdə işlədin. 1. Bitərəf, qərəzsiz 2. Fotoaparat və ya kinokameranın çəkilən obyektə tərəf yönəldilən bir və ya bir neçə linzadan ibarət hissəsi

d |  | Sözlərin etimologiyasından çıxış edərək kinematoqrafiya və kinologiyanın mənasını izah edin. Kinematoqrafiya: yun. cinema – hərəkət, grapho – çəkirəm. Kinologiya: yun. kynos – it, logos – söz, elm sahəsi. |  | Yadda saxla Etimologiya – sözün mənşəyi, ilkin mənası.

Düşün və cavab ver

e |  | Fotoaparat və kinokameranın oxşar və fərqli cəhətlərini izah edin. Nə üçün Meybricin çəkdiyi kadrları film adlandırmaq olmaz?
ə |  | Sizcə, nə üçün Beynəlxalq Kino Günü hər il dekabrın 28-də qeyd olunur?
ORFOQRAFİYA
Düzgün | Yanlış
fotoaparat | fotoapparat
proyektor | proektor
kinematoqrafiya | kinomatoqrafiya
vağzal | vokzal