3 | a |  | Telefon dəstəyini qaldırarkən ilk sözünüz nə olur? Sizcə, “alo” sözünün mənası nədir? Nə üçün məhz “alo”?
| b |  | Sağdakı şəkildə patent alarkən öz telefon aparatını nümayiş etdirən Aleksandr Bell təsvir olunub. Onun qurğusu müasir telefon aparatlarından nə ilə fərqlənir?

Telefon texnologiyasının inkişafı (XX əsr)

“Allo” necə yarandı?

İlk vaxtlar telefonla əlaqə yaradan adamlar xəttin o başında eşidilmək üçün bərkdən danışmalı idilər. Buna görə də onlar aydın eşidilə bilən sözlərdən istifadə etməyə çalışırdılar. Aleksandr Bell özü telefon çağırışı kimi “ahoy” sözündən istifadə edirdi. Onun fikrincə, gəmilər qarşılaşarkən dənizçilərin bir-birini salamlamaq üçün qışqırdıqları “ahoy” sözü diqqəti dərhal cəlb edir, asan eşidilirdi.

Telefon qurğusunun inkişafında xüsusi xidmətləri olmuş başqa bir amerikalı ixtiraçı Tomas Edison isə “holloa” sözünü daha uyğun hesab edirdi. Amma Edison telefonla danışarkən bu sözü fərqli tələffüz edirdi: “hello”. 1877-ci ildə o, telefon şirkətlərindən birinə ünvanladığı məktubda telefonla danışanların söhbətə “hello” sözü ilə başlamasını təklif edirdi.

Təklif şirkət rəhbərliyinin xoşuna gəldi. Telefon rabitəsi kimi, “hello” (sonradan bəzi ölkələrdə “alo”, “allo” forması alıb) sözü sürətlə yayılmağa başladı. Və tədricən yalnız telefonda yox, küçədə görüşəndə də bir-birini “hello” deyə salamlamaq adəti yarandı.

| İlk telefon rabitəsi sistemi XIX əsrin sonlarında əksər ölkələrdə telefon rabitəsi yaradılmışdı. İlk rabitə sistemi çox sadə idi. Telefon xətti iki obyekt arasında çəkilirdi və yalnız həmin obyektlər arasında danışıq aparmaq mümkün idi. Sonradan telefon mərkəzləri meydana çıxdı. Bu mərkəzlərdə operatorlar bir xətti digərinə qoşur və abunəçilər arasında rabitə qururdu. Operatorlara zəng vurmaq üçün telefonun yan tərəfindəki dəstəyi çevirmək lazım idi. Bu yolla mərkəzə siqnal göndərilirdi və operator zəngin hansı nömrəyə yönəldilməsini soruşurdu. Beləliklə, bu telefon qovşaqları bir abunəçinin bir çox abunəçilərlə əlaqə yaratmasına imkan verdi.