Ümumiləşdirici təkrar

1 |  | Sifətləri cədvəl üzrə qruplaşdırın. cəsarətli, uzunsov, masmavi, turştəhər, müdrik, ən böyük, dairəvi, göytəhər, doğma, tərtəmiz, dümqırmızı, sarımtıl, qısa, xəstə, dosdoğma, səxavətli, daha düzgün
Adi dərəcə | Azaltma dərəcəsi | Çoxaltma dərəcəsi

2 |  | Nöqtələrin yerinə uyğun sifətlər artırıb cümlələri tamamlayın. 1. Dənizin ... suyu, ləpələrin həzin səsi məni sakitləşdirirdi. (adi dərəcədə) 2. Bu ərazinin ... meşələri göz oxşayırdı. (m, p, r, s samitləri ilə düzələn çoxaltma dərəcəsində) 3. Nazik qabıqlı narların ... dadı olur. (təhər sözü ilə düzələn azaltma dərəcəsi) 4. Yay tətilində ... bir kitab oxudum. (çox sözü ilə düzələn çoxaltma dərəcəsi) 5. Bu dəfə qarpız yaxşı çıxmadı, ... dadı var idi. (kəm sözü ilə düzələn azaltma dərəcəsi)

3 |  | Fərqləndirilmiş sözlərin düzgün yazılışını müəyyən edin. 1. Ağacın yarpaqları üst tərəfdən tündyaşıl, altdan isə açıq yaşıldır. 2. Meyvənin xoş ətri və şirin təhər dadı var idi. 3. Uşağın arxa dişləri qap-qara qaralmışdı. 4. Düzgün yol məqsədə çatmaq üçün ənyaxın yoldur. 5. Sona alayarımçıq işlərini bitirməyə çalışırdı. 6. Babam açıq-ürəkli insandır, hamıya yardım etmək istəyir.

4 |  | Cümlələrdəki sayları seçib mənaca növünü müəyyən edin. 1. Rizvan müəllim 2-3 gün işə çıxmadı. 2. Şeirin birinci bəndini şərh edin. 3. 1914-cü ildə “Leyli və Məcnun” operası Tiflisdə tamaşaya qoyulmuşdu. 4. Yolun üçdə iki hissəsi arxada qalmışdı, bir azdan kəndə çatmalı idik. 5. Viktoriya və Albert Muzeyi “Şeyx Səfi” xalçasını 2000 funt sterlinqə satın aldı.

5 |  | Hansı cümlədəki sayı rəqəmlə ifadə etmək mümkün deyil? a. Sənə bu işdə beş-altı köməkçi lazımdır. b. Gülzar altıncı sinif şagirdidir. c. Yaylaqda onlarla alaçıq qurulmuşdu. d. Bu il bostanın dörddə bir hissəsinə kartof əkilmişdi. e. Beşinci mərtəbədəki mənzil bizə məxsusdur.

6 |  | Düzgün yazılış variantlarını seçin. 1. Uşaqların Beynəlxalq Müdafiəsi Günü iyunun (1-idir/1-dir). 2. Konsert yanvar ayının (17-sindədir/17-dədir). 3. Aprelin (3-ündən/3-dən) tətil günləri başlayır.