4-cü fəsil | Mesenat sahibkarlar

1 | a |  | Sizcə, dünyanın ən məşhur mesenatları daha çox hansı sahələri inkişaf etdirmək üçün ianə ayırırlar?

| b |  | Aşağıda məşhur mesenatlar haqqında qısa məlumatlar və onların xeyriyyəçilik haqqında söylədiyi fikirlər təqdim olunur. Həmin sitatları bölmənin ideyası ilə əlaqələndirib şərh edin.
Endryu Karnegi amerikalı iş adamı, poladtökmə sənayesinin ən görkəmli nümayəndələrindən biri və məşhur xeyriyyəçi olub. O öz həyatının məqsədini bu cür xarakterizə edir: “Normal yaşamaq üçün bəs edəcək pulu xərcləmək, yerdə qalan hamısını isə xeyriyyəçiliyə sərf etmək lazımdır”. Xeyriyyəçilik deyəndə isə o, pulu, sadəcə, yoxsullara paylamağı yox, inkişaf üçün şəraiti olmayan istedadlı şəxslərin inkişafına imkan yaratmağı nəzərdə tuturdu. 1901-ci ildə Karnegi öz imperiyasının ən gəlirli hissəsini 450 milyon dollara satdı və pulları xeyriyyəçiliyə sərf etməyə başladı. | Endryu Karnegi (1835–1919)
Endryu Karnegi xeyriyyə işlərinə sərvətinin 90 faizini sərf etdi. ABŞ, Böyük Britaniya və Avstraliyada Karneginin vəsaiti ilə 2509 kütləvi kitabxana yaradıldı. Hazırda amerikalıların 40 faizi Karneginin kitabxanalarından faydalanır. “Başqalarına yardım etməyən heç vaxt varlana bilməz”.
Bill Geyts “Maykrosoft”un (Microsoft) qurucusu, amerikalı iş adamı, sərmayəçi, xeyriyyəçidir. 2000-ci ildə Bill Geyts həyat yoldaşı Melinda ilə birlikdə “Geytslərin xeyriyyə fondu”nu təsis ediblər. 2022-ci ildə Bill Geyts sərvətinin 95%-ni “Geytslərin xeyriyyə fondu”na yatırıb. Hazırda fondun illik xərcləri 9 milyard dollar təşkil edir. Fond iqlim dəyişikliyi ilə mübarizə, təbii fəlakətlər zamanı yardım, kitabxanaların tikilməsi, yoxsulluqla mübarizə, səhiyyə və təhsil sahələrindəki proqramlara qrant ayırır. | Bill Geyts
“Görəsən, dünyanın zənginləri altı milyard insandan dörd milyardının necə yaşadığından xəbərdardırmı? Əgər xəbərdar olsaydılar, kömək etmək istərdilər”.