3 | a |  | “Mif” sözünün mənaları ilə tanış olun. Həqiqi və məcazi mənada cümlədə işlədin. mif (yun. mythos – söz, nağıl, rəvayət) 1. Yer üzündə həyatın yaranışı, əfsanəvi qəhrəmanlar və s. haqqında rəvayət, əfsanə. 2. Məcazi mənada: hər hansı şəxsiyyət və ya hadisə haqqında uydurma məlumat.

| b |  | Mətnlərdə tanış olduğunuz məlumatların mif, yoxsa həqiqət olduğunu necə müəyyən edirsiniz? • Bu fəsildə Tağıyevin Qızlar məktəbi haqqında aldığınız məlumatlar sizə inandırıcı göründümü? Fikrinizi əsaslandırın. • Mətndə deyilir ki, Tağıyev ölkədə aclıq təhlükəsinin qarşısını almaq üçün tədbirlər görürdü. Müəllif bu məlumatı necə əsaslandırsaydı, həqiqət olduğuna inanardınız?

Yadda saxla
Qeyri-bədii mətnləri oxuyarkən fikirləri və faktları bir-birindən fərqləndirmək lazımdır.
Fikir – hər hansı hadisə və ya şəxsiyyət haqqında müəllifin mühakiməsi. Məsələn:
H.Z.Tağıyev təhsilin inkişafında böyük xidmətləri olmuş məşhur mesenatdır.
Fakt – fikri və ya məlumatı təsdiqləyən sənəd, fotoşəkil, mənbə və s. Məsələn:
Tağıyev Bakıda ilk qızlar məktəbini açmışdır. 1901-ci ilin aprelində “Kaspi” qəzetində bu haqda xəbər dərc olunmuşdu.
Təxəyyüldən fərqli olaraq, faktı dəqiqləşdirmək, doğru, yoxsa yanlış olduğunu müəyyən etmək mümkündür.

Dinləmə |  |

| c |  | “Tağıyevin dolayı xeyriyyəçiliyi” mətnini dinləyin. Mətndə verilmiş fikir və faktları müəyyənləşdirin.
| ç |  | Haqqında danışılan binalardan hansı ilkin təyinatı üzrə fəaliyyət göstərir?
| d |  | Nə üçün Musa Nağıyev Hacı ilə söhbətin sonunda tutuldu və utanaraq evi tərk etdi?
| e |  | Mətndə verilən hansı məlumatları faktlarla təsdiq etmək olar? 1) rus müğənnisinin şərəfinə ziyafət verilməsini 2) Musa Nağıyevlə Zeynalabdin Tağıyevin söhbətini 3) Musa Nağıyevin xəsis olmasını 4) Musa Nağıyevin İsmayıl adlı oğlunun olmasını 5) İsmailiyyə və Opera teatrı binalarının tikilməsini
| İsmailiyyə binası Opera teatrı