2 | a |  | Qeydlər götürməklə mətni oxuyun. QARABAĞ ATLARI
Qarabağ atı Azərbaycanın Qarabağ ərazisində geniş yayılmış at cinsidir. Bu atlar Asiya və Qafqazda ən qədim at cinsi hesab edilir. Bir çox Şərq ölkələrində geniş yayılaraq ən qiymətli atlardan sayılır. Qarabağ atları orta boyludur, döş qəfəsi enli və əzələlidir, möhkəm bədən quruluşuna malikdir. Onların başları kiçik, burun pərələri enli, gözləri bir qədər böyük olur. Bu atlar gözəl rəngləri ilə seçilir. Belə ki, kürən, qonur, kəhər, boz, yaxud parlaq qızılı-kürən rəngləri Qarabağ atlarını digər atlardan fərqləndirir. Yalı və quyruğunun ucu qızarmış, tünd-şabalıdı rəngdə olur. Dərisi nazik, tükləri yumşaq və parıltılıdır. |
Qarabağ atlarının, əsasən, iki tipi fərqləndirilir: uzun ayaqlı, yüngül bədənli qaçağan atlar və qısa ayaqlı, cüssəli minik atları. Minik atları dözümlülüyünə görə qiymətləndirilir. Onlar ağır yüklə bir neçə yüz kilometr məsafəni asanlıqla qət edə bilirlər. Bu atlar dağ cığırları ilə yolu saatda 10 kilometr sürətlə qət edirlər. Hündür, nazik ayaqlı qaçağan atlar isə yüksək qaçış sürəti ilə seçilir. Bu xüsusiyyətinə görə onlar daha çox yarış atı olaraq yetişdirilir. Qarabağ yarış atları dəfələrlə müxtəlif beynəlxalq sərgilərdə iştirak edib və yüksək yerlər tutublar.

Söz ehtiyatı

| b |  | Mətndən rəng bildirən sözləri seçin və lüğətin köməyi ilə mənasını izah edin. Hansı rəng bildirən sözlər yalnız atlar haqqında işlədilir?

Düşün və cavab ver

| c |  | Mətnin 2–4-cü abzaslarını məzmuna uyğun yarımbaşlıqla adlandırın.
| ç |  | Sağ tərəfdə verilmiş qrafik informasiyaya əsasən mətnə “Qarabağın simvolu” adlı yarımbaşlıq əlavə edib yazın.
| d |  | “Qarabağ atları” mətni bu bölmədə oxuduğunuz digər mətnlərdən nə ilə fərqlənir?
Şuşanın gerbi | “Qarabağ” futbol klubunun loqotipi