2-ci fəsil | Uğur

1 | a |  | Uğursuzluqla qarşılaşanda hansı hissləri keçirirsiniz? Cavablardan birini seçin və seçdiyiniz cavabı şərh edin. a. Ruhdan düşürəm. b. Daha da mübariz oluram. ELEKTRON ÜNVANIM OLSAYDI... I hissə Bir çox gənc amerikalı kimi, qaradərili Coninin də ən böyük arzusu zəngin biznesmen olmaq, cəmiyyətdə hörmət qazanmaq idi. O, mağazada satıcı işləyirdi. Lakin arzuları böyük idi. Həyatda idealı dünyanın ən varlı adamı sayılan Bill Geyts idi. Eşitmişdi ki, bu şəxs universitetdə təhsilini yarımçıq qoyub kompüter texnologiyalarının istehsalı ilə məşğul olan “Maykrosoft” (Microsoft) şirkətini yaratmış və az müddətdə milyarder olmuşdur.
Coni imkansız ailədə böyüdüyündən mükəmməl təhsil ala bilməmişdi. Bəlkə də, Bill Geytsin şəxsiyyətinə maraq bununla bağlı idi. Bir gün qəzetdə oxudu ki, “Maykrosoft” şirkətinə süpürgəçi tələb olunur. Coni tərcümeyi-halını, işə qəbul olunmaq haqqında ərizəni yazdı, başqa lazımi sənədləri də toplayaraq şirkətin ofisinə müraciət etdi. Bir |
neçə gündən sonra ona bildirdilər ki, işə qəbul olunur. Coni çox sevinirdi. Onun özünəinamı böyük idi. O bilirdi ki, süpürgəçi vəzifəsində çox qalmayacaq. Xəyallarında düşünürdü ki, bir gün şirkətin dəhlizində Bill Geytslə rastlaşacaq. Ola bilməz ki, böyük biznesmen ondakı fərasəti duymasın. O, Coniyə daha məsuliyyətli işlər tapşıracaq. Və günlərin bir günü Bill Geytsin sağ əli olacaq. Lakin birdən-birə xəyalları puç oldu. Kadrlar şöbəsində işləyən qız Coninin şəxsi anketini doldurmaq üçün ondan elektron poçt ünvanını soruşdu. Coni utana-utana dedi:
| – Mən hələ kompüter almamışam. Ona görə də elektron poçt ünvanı açmamışam. Qız təəccüblə ona baxıb soyuqqanlı tərzdə dedi: – Bağışlayın, şirkətimizin prinsiplərinə görə, elektron ünvanı olmayanı işə götürə bilmərik...