Dinləmə |  |

3 | a |  | “Hədəfə doğru” mətnini dinləyin və suallara cavab verin. 1. Edmund Hillari kim idi? 2. Onun ən böyük arzusu nə idi? 3. Hillari şagirdlərlə görüşündə hansı hadisədən söz açmışdı? 4. Uğursuz cəhdi Hillariyə necə təsir etmişdi? 5. Hillari məqsədinə çatdımı? Fikrinizi əsaslandırın.

| b |  | “Fəth etmək” sözü hansı cümlədə məcazi mənada işlənmişdir? 1. İndi sən gəl bir qol, bir ayaqla hakimiyyət uğrunda mübarizə apar, ölkələr fəth elə! 2. Onun ən böyük arzusu dünyanın ən uca zirvəsi olan Everesti fəth etmək idi. Həmin sözün mənalarını yuxarıdakı cümlələrlə uyğunlaşdırın. a. Özünə tabe etmək, yiyələnmək. b. Zorla, silah gücü ilə almaq; işğal etmək.

| c |  | Mətnə əsasən aşağıdakı xüsusiyyətlərin Edmund Hillariyə aid olduğunu əsaslandırın. əzmkar, mübariz, qətiyyətli, nikbin

| ç |  | “İndi üstünüzə Topal Teymur gəlir” və “Hədəfə doğru” mətnlərini mövzu, məzmun və ideya baxımından müqayisə edin.

Yazı

| d |  | Aşağıdakı struktura əsasən “İnam uğurun açarıdır” mövzusunda esse yazın.

Giriş |  | Problem (məsələ) – Bəzən insan nə qədər cəhd etsə də, hədəfə çata bilmir. Bu, uğursuzluqdurmu? Uğursuz cəhdlər insanı hədəfindən yayındıra bilərmi? Fikir (münasibət) – Məncə, uğur zirvəyə çatmaq deyil, daim mübarizə aparmaq, ona can atmaqdadır.

Əsas hissə |  | Əsaslandırma (arqumentlər, izah, nümunə) – Oxuduğunuz və dinlədiyiniz mətnlərdən nümunələr.

Nəticə |  | Özünə inananlar, təslim olmayanlar gec və ya tez uğur qazanacaqlar, çünki uğurun açarı məhz inamdır.

| e |  | Aşağıdakı meyarları nəzərə alaraq bir-birinizin essesini yoxlayın. • Esse tərkib hissələrinə düzgün ayrılıb. • Giriş hissədə problem qoyulub və məsələyə münasibət bildirilib. • Əsas hissədə Əmir Teymur və Edmund Hillarinin timsalında nümunələr verilib. • Nəticə hissəsində fikirlər ümumiləşdirilib.