Yazı

5 | a |  | Hansı saylar aid olduğu varlığın miqdarını, hansılar sırasını bildirir? beş dəftər, üçüncü qapı, az su, xeyli qab, birinci sinif, beş yüz il

Bunları bilməliyik | SAY VƏ ONUN MƏNA NÖVLƏRİ
Sayların mənaca iki növü vardır: miqdar sayları və sıra sayları. Miqdar sayları əşyanın miqdarını bildirir və neçə? nə qədər? suallarına cavab olur. Məsələn: beş kitab, çox iş, dörddə bir hissə. Sıra sayları əşyanın sırasını bildirir və neçənci? hansı? suallarına cavab olur. Məsələn: altıncı sinif, sonuncu sıra.

| b |  | Cümlələrdəki sayları seçib mənaca növünü müəyyən edin. 1. Heyvanların Beynəlxalq Müdafiəsi Günü 1931-ci ildən qeyd olunur. 2. Bir əldə iki qarpız tutmaq olmaz. (Atalar sözü) 3. O hadisədən xeyli vaxt keçmişdi. 4. Məhsulun üçdə biri xarab olmuşdu.

Bunları bilməliyik | MİQDAR SAYININ NÖVLƏRİ
Miqdar sayının üç növü var: 1. Müəyyən miqdar sayları əşyanın konkret miqdarını bildirir və neçə? nə qədər? suallarına cavab olur. Məsələn: üç alma. 2. Qeyri-müəyyən miqdar sayları əşyanın dəqiq olmayan miqdarını bildirir və nə qədər? sualına cavab olur. Məsələn: beş-altı uşaq, xeyli insan. 3. Kəsr sayları ya tamın (bütövün) hissəsini, ya da tam və hissəni bildirir və nə qədər? sualına cavab olur. Məsələn: dörddə bir, bir tam onda beş.

| c |  | Verilmiş sayları müvafiq varlıqlara aid edərək cümlədə işlədin və miqdar sayının hansı növünə aid olduğunu müəyyən edin. iki yüz əlli, xeyli, üç tam onda beş, dörd

| ç |  | Nöqtələrin yerinə uyğun saylar yazaraq cümlələri tamamlayın. Sayların növünü müəyyən edin. 1. ... söhbətdən sonra razılığa gəldilər. 2. Sahənin ... hissəsinə artıq dərman səpilmişdi. 3. Bu qüllənin hündürlüyü ... metrdir. 4. Bu gün ... siniflər arasında yarış keçiriləcək. 5. İbtidai sinif şagirdləri ... sırada əyləşdilər. 6. Yer kürəsinin ... hissəsi sudan ibarətdir.