Sonra məni özü ilə otağına tərəf dartıb qapını bağladı. Anidən qapı taybatay açıldı. İçəri girən oğlan əlindəki telefon ilə şəklimizi çəkdi:

– Hə... Anama göstərəcəm gələndə! Qoy bir az da səni danlasınlar.

Qızcığaz qızardı: – Axı bu sənin fikrin idi! Mən də anama deyəcəyəm. – Sənin sübutun var? Yoxdur. Mənim isə var. Mübahisə etməyə başladılar. Oğlan qızın qolundan sıxıb onu itələdi. Qabağa keçib var gücümlə hürməyə başladım. Oğlan cəld hərəkətlə boğazımdakı kəndirdən | Söz mücrüsü • sivişmək • zingildəmək • qulaqlarını şəkləmək • zoqquldamaq

yapışıb məni göyə qaldırdı. Ayağım yerdən üzüldü, boğulmağa başladım. Otaqdan çıxıb məni bu vəziyyətdə pilləkən tərəfə apardı. Çırpınırdım, nəfəs ala bilmirdim. Anidən oğlanın o biri əlindən yapışdım. Dişlərimlə biləyini bərk sıxdım. Ağrıdan qışqıran oğlan ipi buraxıb məni pilləkəndən aşağı tulladı. Yerə dəyəndə ayağımda möhkəm ağrı hiss edib zingildədim. Ayağa qalxıb aralanmaq istədim, amma arxa pəncəmi yerə basa bilmirdim. Bu zaman kişi və qadın içəri girdilər. Mən aralı qalmış qapıdan sivişib çölə çıxdım.

Bir azdan kişi həyətə çıxdı. Əlinə bir ağac alıb hirslə mənə yaxınlaşdı. Kürəyimə dəyən zərbədən bədənim lərzəyə gəldi. Ancaq məni daha çox ağrıdan haqsızlıq idi. Axı niyə?! Məsələni ona başa salmağa çalışırdım, amma qulaqlarımı sallayıb yazıq-yazıq baxmaqdan, zingildəməkdən başqa əlimdən heç nə gəlmirdi.

Bütün bədənim zoqquldayırdı. Ağ tüklərim qum, palçıq içində idi. Yadıma Tofiqin sözləri düşdü: “O qədər ağsan, elə bilirəm, əllərimi sənə toxundursam, çirklənəcəksən”. Onun üçün darıxdığımı hiss etdim. Geri, evimə, sarmaşıqlı həyətə qayıtmaq istəyirdim. İçimdə nəyinsə məni incitdiyini hiss etdim. Bu nə idi? Həsrət?! Ulamağa başladım. Ancaq evim məni eşitmədi... Aysel Şıxlı |

Söz ehtiyatı

| b |  | “Söz mücrüsü”ndəki hərəkət bildirən sözlərdən hansı yalnız itə aid ola bilər?
a. sivişmək b. zingildəmək | c. qulaqlarını şəkləmək d. zoqquldamaq