Yazı

3 | a |  | Söz birləşmələrinin əsas və asılı tərəfini müəyyənləşdirin. Əsas tərəfin hansı nitq hissəsinə aid olduğunu müəyyən edin.
1. həyatı sevən 2. maraqlı fikir 3. yağışın səsi | 4. dostun köhnəsi 5. şagirdlərin ikisi 6. dağa qalxmaq | 7. uşaqların hamısı 8. körpüdən keçəndə 9. uşaq böyüdükcə

Bunları bilməliyik | İSMİ VƏ FEİLİ BİRLƏŞMƏLƏR
Əsas tərəfin ifadə vasitəsinə görə söz birləşmələri iki yerə ayrılır: ismi və feili birləşmələr. İsmi birləşmələrin əsas tərəfi isim, sifət, say, əvəzlik, zərflə ifadə olunur: isti hava, şəhərin istisi, kitabların üçü, uşaqların hamısı, pilləkənin yuxarısı. Feili birləşmələrin əsas tərəfi feilin təsriflənməyən formaları ilə ifadə olunur: göylərdə uçmaq, şəhərdə yaşayan, ürəkdən sevinəndə.

| b |  | Söz birləşmələrini növlərinə görə qruplaşdırın. Hər birinə iki nümunə əlavə edin. nağıl danışanda, vətənə xidmət etmək, təbiətin möcüzəsi, tarixin qızıl səhifəsi, sənət əsəri, qəzetlərin çoxu, subtropik iqlim, geri dönmədən, sözünü deyən
İsmi birləşmələr | Feili birləşmələr

| c |  | Uyğunluğu müəyyən edin.
1. ayın beşi 2. meyvələrin şirini 3. üç alma 4. insanların bəzisi 5. indi öyrənmək 6. hamıdan tez | a. əvəzlik + zərf b. isim + say c. zərf + məsdər ç. isim + sifət d. say + isim e. isim + əvəzlik | Nümunə 1 – b

| ç |  | Verilmiş sözlərə təsriflənməyən feillər artırmaqla feili birləşmələr düzəldin. xaricdə ..., məsələni ..., axşam ..., sevinclə ..., bağçada ... Nümunə xaricdə yaşamaq, xaricdə yaşayan, xaricdə yaşayanda

| d |  | Verilmiş sözləri həm əsas, həm də asılı tərəf kimi işlətməklə ismi və feili birləşmə yaradın. açılan, gəzmək, təəccüblənən, yazılmış Nümunə açılan qapılar, üzümüzə açılan