III qrup |

| İt olmaq necədir? Biz insanlar bunu anlaya bilirikmi? Amerikalı neyrobioloq Qreqori Börnsün elmi işi sayəsində biz sevimli dostlarımızı daha yaxşı anlayırıq. O, tomoqrafiya vasitəsilə heyvanın beynində baş verən prosesləri izləmiş, onun düşüncə və hisslərini təhlil etmişdir. Börns müəllifi olduğu “İt olmaq nə deməkdir?” kitabında müşahidələri haqqında geniş danışmışdır. Börnsün təsvir etdiyi elmi kəşflər sübut edir ki, heyvanlar bizimlə eyni hissləri yaşayır. Bu da insanların onlara münasi- bətinə yenidən nəzər salmağının vaxtı olduğunu göstərir. Sözlərin izahı Neyrobioloq - beyinin işləmə prinsiplərini araşdıran alim. Tomoqrafiya - xüsusi cihaz və kimyəvi maddələr vasitəsilə orqanın daxili strukturunun təsviri.

IV qrup |

| "Qara İnci" ingilis yazıçısı Anna Syuelin romanıdır. Yazıçı bu şah əsərini həyatının son illərində, ağır xəstə olduğu vaxtlarda yazmışdır. Lakin qısa müddətdə ən çox oxunan əsərlərdən biri kimi dəyərləndirilmişdir. Əsərin baş qəhrəmanı Qara İnci cins atdır. O, müxtəlif xasiyyətli insanlarla rastlaşır, insanların həm vəfalı dost, həm də qəddar düşmən ola biləcəyini öyrənir. Görəsən, bu insanlar Qara İncinin ağlından, gücündən necə istifadə edəcəklər? İndi bir heyvanın taleyi sahiblərinin əlindədir...

b |  | Aşağıdakı suallar ətrafında müzakirə aparın. • Təqdim olunan kitabların hansı oxşar və fərqli xüsusiyyətləri var? • Annotasiyalarda verilmiş hansı məlumat diqqətinizi cəlb etdi? • Kitab haqqında daha hansı məlumatı almaq istərdiniz? • Məlumat aldığınız hansı kitabı mütaliə etmək istərdiniz? Seçiminizi əsaslandırın.