Düşün və cavab ver

| d |  | “Əmir və Loğman” mətninin rəvayət olduğunu əsaslandırın.

| e |  | Rəvayətdə gənc həkimin hansı xüsusiyyətləri ön plana çəkilir?

2 | a |  | Mətni oxuyun və müəllifin çatdırmaq istədiyi fikri müəyyən edin. İBN SİNA
Uşaqlığı. Əbu Əli Hüseyn ibn Abdulla ibn Sina 980-ci ildə Buxarada dünyaya göz açmışdır. Həmin dövrdə Buxara Orta Asiyanın mədəni mərkəzlərindən biri sayılırdı. Buxara şəhərinin bazarında kitab ticarəti mühüm yer tuturdu. İbn Sina uşaq yaşlarından Buxarada bu kitabları alıb oxuyur, biliyini artırırdı. Təhsili. İbn Sina yeniyetməlik dövründən ərəb dili, fəlsəfə, tibb, astonomiya sahəsində biliklərə |
yiyələnmişdi. O, xatirələrində belə yazır: “On altı yaşım olanda gecə-gündüz elm öyrənməkdən, oxumaqdan başqa heç nə ilə məşğul olmurdum. Kitabxanalarda işimi qurtarıb evə qayıdandan sonra da şamı yandırıb çalışmalarımı davam etdirirdim. Bəzən yuxu aparır, yatırdım. Amma yuxuda da məni narahat edən mövzular barədə düşünürdüm. Bütün elmləri öyrənənə qədər belə davam etdi”. Tibbi fəaliyyəti. Təbabətə daha çox meyil edən İbn Sina çox keçmədən məşhur təbib olur. Gənc yaşlarında o, Buxara əmirini müalicə edir. Əmir bu qeyri-adi istedada malik olan gənci çox bəyənir və sarayın kitabxanasını ona həvalə edir. Böyük Buxara kitabxanası İbn Sina üçün çox qiymətli tapıntı olur. Güclü müşahidə və düşünmə qabiliyyəti və daimi mütaliə onun dahi həkim kimi şöhrət qazanmasına səbəb olur. 18 yaşında İbn Sinanı artıq nüfuzlu alim kimi qəbul edirdilər. Yalnız Buxarada deyil, başqa şəhərlərdə də bir çox dövlət adamları və məşhur şəxslər müalicə üçün məhz ona müraciət edirdilər. Elmi yaradıcılığı. İyirmi yaşı olanda İbn Sina artıq bir neçə elmi əsərin müəllifi idi. Onun “Təbabət elminin qanunu” adlı kitabı dünyada tibb ensiklopediyası kimi məşhur idi. Bu kitab XII əsrdə latın dilinə tərcümə olundu və bütün Avropa tibb məktəblərində uzun müddət yeganə tibb dərsliyi kimi tədris edildi. Söz mücrüsü • həvalə etmək • tədris etmək • türbə