Ümumiləşdirici təkrar

1 |  | Hansı cümlələrdə təsriflənməyən feillər yoxdur? 1. Biz məktəbdən çıxanda qar hələ yağırdı. 2. Bir azdan konsert qurtaracaq. 3. O qurmaq, yaratmaq həvəsi ilə yaşayırdı. 4. İşə vaxtında başlayın. 5. Yağan yağış birdən-birə kəsildi.

2 |  | Cümlələrdəki məsdərləri tapın. Onların feilə və ismə aid xüsusiyyətlərini müəyyən edin. 1. Ceyhun üzməyi tez öyrəndi. 2. Hamımız gülmək, əylənmək istəyirdik. 3. Dostumu çətinlikdən qurtarmağa çalışacağam. 4. Uşaqlar oynamaqdan doymurdular. 5. Biz sənin gəlməyini gözləyəcəyik.

3 |  | Fərqləndirilmiş sözlərin feildən düzələn sifət və ya feili sifət olduğunu müəyyən edin. 1. Mənim rəfiqələrim çalışqan qızlardır. 2. Usta kəsici alətləri kənara qoydu. 3. Yerə döşənmiş xalılar təzə idi. 4. Sevdiyim insanları ətrafımda görmək istəyirəm. 5. Tarlada qızğın iş gedirdi.

4 |  | Aşağıdakı sözlərdən feili sifət düzəltməklə cümlələri tamamlayın. tikdirmək, bəzənmək, yuyulmaq, gəlmək, hazırlamaq 1. Bayaq ... adam kim idi? 2. Bilirəm ki, bacımın ... yemək çox dadlı olacaq. 3. ... kostyum çox xoşuma gəldi. 4. Burada ... paltarlar var. 5. ... qızlar şənliyə tələsirdilər.

5 |  | Verilmiş cümlələrdə feili bağlamaları seçin və hansı məna bildirdiyini müəyyən edin. 1. Yaz olanda kəndimiz yaşıllığa bürünür. 2. O, məktəbə çatdıqda zəng vurulmuşdu. 3. Əli çantasını götürüb getdi.