6 |  | Cümlələrdən zərfləri seçib cədvəl üzrə qruplaşdırın. Hər sütuna daha iki zərf özünüz əlavə edin. 1. Əsgər öz adını eşidən kimi cəld irəli addımladı. 2. Səhərə yaxın başlayan külək günorta artdı. 3. Bütün çətinliklərə birlikdə qalib gələcəyik. 4. Yayda olub-keçənləri çoxdan unutmuşduq. 5. Kitab maraqlı olduğu üçün onu dəfələrlə oxumuşdum. 6. Bu gün mövzunu tamamilə başa düşdüm.
Tərzi-hərəkət zərfi | Zaman zərfi | Yer zərfi | Kəmiyyət zərfi

7 |  | Hansı cümlədə tərzi-hərəkət zərfi işlənib? 1. Dolayı yollarla dağların arası ilə üzüaşağı enirdi. 2. İndi düşmən ordusu ilə üz-üzə dayanmışdı. 3. Atam həmişə deyərdi ki, çalış dürüst insan ol. 4. Çox çətin günlərdən keçmişdik. 5. Müsabiqədə iştirak etmək istəyənlərin sayı gündən-günə artırdı.

8 |  | Dördündən biri zərfin məna növünə görə fərqlidir:
a. aşağı a. cəld a. orada a. xeyli | b. yuxarı b. cəsarətlə b. səhər b. əvvəl | c. burada c. az c. bəzən c. dünən | d. birdən d. həvəslə d. arabir d. indi

9 |  | Zərfin məna növlərinə görə məntiqi ardıcıllığı davam etdirərək hər sıraya iki nümunə artırın. • arabir, dərhal, gec, ... • qəhrəmancasına, birlikdə, qeyri-ixtiyari, ... • sağa, bura, geri, ... • dəfələrlə, birə-beş, az-çox, ...

10 |  | Aşağıdakı sözləri cümlələrdə həm zərf, həm də başqa nitq hissəsi kimi işlədin. az, düz, gecə, aydın, yaxşı