| e |  | Debat. “Texnologiya əsrinin möhtəşəm ixtirası” mətninin sonunda müəllif hansı problemi qaldırır? Bu problemlə bağlı VI sinfinin şagirdləri debat keçiriblər. Komandaların arqumentləri ilə tanış olun və problemlə bağlı fikirlərinizi müəyyənləşdirin.
1-ci komandanın tezisi: Smartfonun yaratdığı imkanlardan mümkün qədər çox faydalanmalıyıq. |  | 2-ci komandanın tezisi: Smartfondan asılılığı aradan qaldırmalıyıq.
Hüseyn: Bu gün biz smartfondan həm ünsiyyət vasitəsi, həm informasiya mənbəyi, həm də əyləncə üçün istifadə edirik. Hətta çox-çox uzaqlarda yaşayan yaxınlarımızla görüntülü danışa bilirik. İşgüzar insanlar üçün isə ağıllı telefon əvəzolunmaz vasitədir. Onlar dünyanın istənilən yerində öz biznesləri ilə bağlı vacib məlumatları smartfon vasitəsilə əldə edir və operativ şəkildə problemləri həll edirlər. Ona görə də əminliklə deyə bilərik ki, smartfonun imkanlarından yararlana bilməyən insan həyatdan geri qalmış olur. Gülyaz: Əlbəttə, smartfonların həyatımız üçün faydalarını inkar etmək olmaz. Amma gəlin etiraf edək ki, biz həyatımızı bu cihazdan asılı vəziyyətə salmışıq. Saatlarla əlimizdə smartfon gah votsapda dostlarımızla söhbətlər edirik, gah oyun oynayır, gah da yutubda lazımsız filmlərə baxırıq. Bütün bunlar bizim psixologiyamıza, sağlamlığımıza mənfi təsir göstərir. İnsanlar arasında münasibətlər üçün canlı ünsiyyətin əvəzini heç nə verə bilməz. Aygün: Gülyaz, bayaq biz internet haqqında mətni dinlədik. Bunun üçün həmin mətni internetdən yükləməli olduq. Əgər smartfon olmasaydı, mətnə necə qulaq asardıq? Gülyaz: Məncə, müəllimimiz bizə o mətni özü oxusaydı, daha maraqlı olardı. Aygün: Yaxşı, bəs “SOS” siqnalı haqqında araşdırma aparanda sən özün mənə internet mənbələrini məsləhət görmüşdün. Rəşad: Axı Gülyaz çıxışının əvvəlində smartfondan, internetdən istifadənin faydasını etiraf etdi. Söhbət telefondan asılılığın ziyanlarından gedir. Bəzən biz dostlarımızla futbol, şahmat oynamaq əvəzinə internetdə süni intellektlə oynayırıq. Söhbət bundan gedir.