Söz ehtiyatı

| b |  | Hansı cümlədə “hədəf” sözü həqiqi mənada işlənib? 1. Snayper hədəfi nişan alıb atəş açdı. 2. Biz inkişaf edir, addım-addım hədəfə doğru irəliləyirik.
| c |  | Hansı cümlədə “plan” sözü mətndəki mənada işlənib? 1. Mühəndis binanın planını ustalara təqdim etdi. 2. Səidə firmanın inkişaf planını hazırladı. 3. Şəkildə arxa plandakı təbiət mənzərəsi diqqəti cəlb edirdi. 4. Şagirdlər oxuduqları hekayənin planını qurdular.

Nə anladın?

| ç |  | Mətnə əsasən suallara cavab verin. 1. Sevil fəaliyyət planını nə vaxt hazırlayıb? 2. Fəaliyyət planı hansı problemin həllinə yönəlib? 3. Sevilin hədəfi nədir?

Düşün və cavab ver

| d |  | Fəaliyyət planının maddələrinə istinad etməklə Sevil haqqında fikirləri əsaslandırın. 1. Məqsədyönlüdür. 2. Vaxtını planlaşdırmağı bacarır. 3. Öz bacarıqlarını dəyərləndirə bilir. 4. Xaraktercə xəyalpərəst deyil, realistdir. | Sözlərin izahı Realist – öz bacarıqlarını və real şəraiti düzgün qiymətləndirən və ona uyğun hərəkət edən adam.

| e |  | Sevilin fəaliyyət planını şərh edib münasibət bildirin. Sizcə, plana daha hansı bəndlər artırıla bilər?

Yazı

| ə |  | Bu tədris ilində sizin hədəfiniz nədir? Hədəfə çatmaq üçün nələr etmək istəyirsiniz? Təlimata uyğun olaraq fəaliyyət planı hazırlayın. Təlimat: • Məqsədinizi, bu hədəfi seçməyinizin səbəblərini müəyyənləşdirin. • Bu sahədə güclü və zəif tərəflərinizi qeyd edin. • Planı həyata keçirmək üçün vaxtı müəyyən edin və onu mərhələlərə bölün. • Fəaliyyət üsulları, tapşırıqlar və məşğələləri müəyyənləşdirin. • İstifadə edəcəyiniz mənbələrin, resursların siyahısını tutun. • Əldə edəcəyiniz uğurları, görmək istədiyiniz nəticələri yazın.