Dinləmə |  |

| c |  | “Evrika” mətnini dinləyin və rəvayət olduğunu əsaslandırın. |
Xatırla |
Rəvayət – tarixi şəxsiyyət və hadisə haqqında təxəyyül əsasında yaranan hekayədir. Rəvayətlərdə çox zaman “deyilənə görə”, “rəvayətə görə” sözləri işlədilir.

Söz ehtiyatı

| ç |  | “Evrika” sözünün izahını oxuyun. Sizcə, bu ifadə hansı situasiyalarda istifadə edilir? Bu ifadənin işlənə biləcəyi bir hadisə düşünüb danışın. Evrika (yun. heureka – tapdım) – hər hansı bir ideya, kəşf və ya vəziyyətdən çıxış yolu ilə bağlı söylənən sevinc nidası.

Nə anladın?

| d |  | Mətnə əsasən cümlələri tamamlayın. 1. Sirakuza şəhərinin hakimi Hieron həmişə Arximedlə məsləhətləşərdi, çünki ... . 2. Hieron zərgərdən şübhələnirdi, belə ki, ... . 3. Arximed vannadan daşıb tökülən suyu görəndə anlayır ki, ... . 4. Arximed tacın təmiz qızıldan hazırlanmadığını sübut edir, belə ki, ... .

Düşün və cavab ver

| e |  | Sizcə, “Evrika” mətnini yazmaqda müəllifin əsas məqsədi nədir? a. oxucunu qədim yunan aliminin bioqrafiyası ilə tanış etmək b. Arximedin xarakterini açmaq c. məşhur bir ifadənin yaranma tarixçəsini danışmaq d. ixtira və kəşflərin faydasını vurğulamaq

| ə |  | Cədvəli tamamlamaqla bu fəsildə eyni mövzuda verilmiş müxtəlif mətn tipləri haqqında danışın.
Mətn tipi | Məqsəd | Nümunə
İnformativ mətn | məlumatlandırmaq | Arximedin həyatı və elmi yaradıcılığı
Arqumentativ mətn | əsaslandırmaq | Güzgülər vasitəsilə gəmini yandırmaq mümkündürmü?
İzahedici mətn | izah etmək | Arximed vintinin işləmə mexanizmi
Bədii mətn | duyğulandırmaq, əyləndirmək | məşhur ifadənin yaranması ilə bağlı rəvayət