Yazı

5 | a |  | Cümlələrdəki sifətləri seçib aid olduğu sözlə birlikdə yazın. Uyğunluğu müəyyən edin.
1. Babamın şirin söhbətləri üçün çox darıxmışdıq. 2. Səidə həmişə uşağa kəmşirin çay verirdi. 3. Bağban şipşirin almalardan dərib səbətə yığdı. | a. Keyfiyyət normal dərəcədədir. b. Keyfiyyət normadan çoxdur. c. Keyfiyyət normadan azdır.

| b |  | Sifətləri cədvəl üzrə qruplaşdırın. göy, göyümtül, gömgöy, acıtəhər, acı, çox acı, yumru, yupyumru, yumrutəhər, doğru, lap doğru, dümağ, ağımtıl, ağ, sağlam, sapsağlam, ağıllı, daha ağıllı
Adi dərəcə | Azaltma dərəcəsi | Çoxaltma dərəcəsi

Bunları bilməliyik | SİFƏTİN MÜQAYİSƏ DƏRƏCƏLƏRİ VƏ YAZILIŞI
Sifətlər varlığın əlamət və keyfiyyətinin az və ya çox olduğunu ifadə edə bilər. Buna sifətin dərəcəsi deyilir. Azaltma və çoxaltma dərəcəsində olan sifətlər bitişik, ayrı və defislə yazılır. Bəzi sifətlərin çoxaltma dərəcəsi m, p, r, s samitlərinin köməyi ilə düzəlir. Belə sifətlər bitişik yazılır: gömgöy, sapsarı, tərtəmiz, masmavi. Azaltma dərəcəsi yaradan kəm, təhər, eləcə də çoxaltma dərəcəsi yaradan düm hissəciyi sözə bitişik yazılır: kəmturş, ağtəhər, dümqırmızı. Açıq, ala, tünd sözləri ilə düzələn sifətlər defislə yazılır: açıq-sarı, ala-yarımçıq. Tərkibində ən, çox, daha, lap, zil sözləri olan sifətlər ayrı yazılır: ən gözəl, zil qara.

| c |  | Uyğun samitlərdən istifadə etməklə sifətləri çoxaltma dərəcəsində işlədin. düz, ağ, doğma, təmiz, qara, balaca

| ç |  | Azaltma və çoxaltma dərəcəsində verilmiş sifətlərin düzgün yazılışını müəyyən edin. 1. Qıp-qırmızı lalələr çölü-düzü bürümüşdü. 2. Zilqara gözləri ağ-appaq üzünə xüsusi yaraşıq verirdi. 3. Keçən il əkdiyimiz ağacın almaları çoxxırda idi. 4. Yemək tam bişməmişdi, ət alaçiy idi.

| d |  | Aşağıdakı ifadələrin hansında dərəcə əlaməti yoxdur? Fikrinizi əsaslandırın. 1. açıq-aydın məsələ / açıq-bənövşəyi rəng 2. kǝm-kəsirli iş / kəmşirin alma 3. tünd çay / tünd-qırmızı paltar | Yadda saxla Açıq, tünd sözləri rəng bildirməyən sözlərə qoşularaq mürəkkəb sifətlər yaradır. Belə sözlər dərəcə əlaməti bildirmir: açıqürəkli, tündxasiyyət.