Ümumiləşdirici təkrar

1 |  | Fərqləndirilmiş əvəzliklər əvvəlki cümlədə hansı sözü əvəz edib? 1. Mən təklifləri qəbul etmirdim. Özüm qərar vermək istəyirdim. 2. Şəkildə gördüyünüz xalçanı 120 il əvvəl Qarabağ ustaları toxuyub. Hazırda həmin xalça Tarix Muzeyindədir. 3. Aktyorlar səhnə arxasında idilər. Tamaşaçıların alqışından sonra hamı səhnəyə qayıtdı. 4. Murad, Yusif və Sona eyni komandada idilər. Hərəsi bir fənni daha yaxşı bilirdi.

2 |  | Cümlələrdə işlənmiş əvəzlikləri seçin və məna növünü müəyyənləşdirin. 1. İnsanın böyüklüyü onun əməlindədir. 2. Bütün tamaşaçılar aktyorun monoloqunu ayaq üstə alqışlayırdılar. 3. Elə alimlər var ki, onların kəşfləri elmin inkişafında dönüş nöqtəsi olub. 4. Azərbaycanın dövlət himninin sözləri kimə məxsusdur? 5. Yalançının evi yandı, heç kim ona inanmadı.

3 |  | Verilmiş sözləri asılı tərəf kimi işlətməklə həm ismi, həm də feili birləşmə yaradın. muzey, günəş, xeyli, obraz

4 |  | Sxemlərlə söz birləşmələrini uyğunlaşdırın.
1. isim + say 2. zərf + məsdər 3. sifət + isim 4. say + isim | a. üçüncü səhifə b. çoxmərtəbəli bina c. üzüyuxarı çıxmaq ç. uşaqların çoxu

5 |  | Yerindən asılı olaraq sözləri müəyyən və ya qeyri-müəyyən yiyəlik halda işlətməklə cümlələri tamamlayın. qış 1. Şəhərin mərkəzində ... parkı salınıb. 2. Yaz gəldi, ... soyuğu arxada qaldı. məktəb 1. Dərslərin başlanmasına az qalmış ... ləvazimatı mağazalarında canlanma olur. 2. Yay tətili müddətində ... həyəti yenidən təmir edilib. tarix 1. Torpaq uğrunda şəhid olan igidlər adlarını ... səhifəsinə qızıl hərflərlə yazdırıblar. 2. ... dərsində İkinci Qarabağ müharibəsi haqqında müzakirələr apardıq.

6 |  | Sözləri həm müəyyən, həm də qeyri-müəyyən yiyəlik halda işlətməklə söz birləşmələri yaradın. reklam, vətən, kənd, mətbuat, bayraq, söz, dağ, müəllif, qəhrəman