| b |  | Sizcə, rədd cavabı alan Coni nə edəcək? Uğursuzluq ona necə təsir edəcək? Siz Coninin yerində olsaydınız, nə edərdiniz? Mətnin II hissəsini oxuyun və öz variantınızla müqayisə edin. II hissə Coni başını aşağı salıb küçə ilə gedirdi. İndi o, “Maykrosoft”a da, Bill Geytsə də nifrət edirdi: “Mən sizə kim olduğumu göstərərəm. Məni işə götürmədiyinizə peşman olacaqsınız”. Bu fikirlərlə dayanıb ətrafına baxdı. Böyük bir bina diqqətini cəlb etdi. Maşından düşən hərbi geyimli şəxslər qapının ağzında ayaq saxlayıb çəkmələrinin tozunu silir, sonra içəri daxil olurdular. “Biznesə başlamaq üçün pis yer deyil”, – deyə Coni düşündü.
Ertəsi gün o, 20 dollar pul verib ayaqqabı təmizləmək üçün ləvazimat aldı və həmin binada özünə yer tutdu. İdarəyə gələn zabitlər məmnuniyyətlə ona müraciət edirdilər. Coni çox səylə çalışırdı. O başa düşürdü ki, zabitlərin vaxtı çox olmur. Odur ki iki dəqiqəyə onların çəkmələrini par-par parıldadırdı. Elə birinci gün o, 30 dollar pul qazandı. Sonrakı günlər gəliri daha da artdı. Bir aydan sonra yaşadığı məhəllədən tanış bir oğlanı öz yerində oturtdu və yaxşı |
işləyəcəyi təqdirdə gününə 20 dollar pul verəcəyini dedi. Oğlan məmnuniyyətlə razı oldu. Coni isə üç tin yuxarıda polis məntəqəsi qarşısında yeni ayaqqabısilmə yeri açdı. Bir ildən sonra Coninin şəhərdə 20-yə yaxın ayaqqabısilmə məntəqəsi var idi. O artıq özü işləmir, yalnız işçilərə nəzarət edirdi. Coni kiçik uğurlarla kifayətlənən adamlardan deyildi. Texnikaya böyük həvəsi olan bu gənc indi də avtomatik ayaqqabısilən qurğu üzərində işləməyə başladı.
| Mütəxəssislərin köməyi ilə o bu qurğunun ilk modelini yaratdı. Lakin qurğu müxtəlif ölçüdə və formada olan ayaqqabıların bütün hissələrini insan əli kimi təmizləyə bilmirdi. Onda Coni diş fırçaları hazırlayan konstruktorları da bu işə cəlb etdi. Nəhayət, avtomatik ayaqqabısilən qurğu hazır oldu. Coni onun satışı üçün idarələrlə, reklam şirkətləri ilə danışıqlar apardı. O, bankdan kredit götürüb ayaqqabısilən
aparatın kütləvi istehsalına başladı. İdarələr bu qurğunu məmnuniyyətlə alıb ofisin girişinə qoyurdular ki, işçilər və qonaqlar daxil olarkən ayaqqabılarını təmizləsinlər.