Hüseyn: Yadınızdadırsa, bir neçə il əvvəl pandemiya baş vermişdi. Biz bir müddət məktəbə getmədik. Amma təhsil prosesi dayanmadı. Nəyin hesabına? İnternetin! Müəllimlər bizə zum və ya tims proqramı vasitəsilə məsafədən dərs keçirdilər. Biz smartfondan daxil olub bu dərslərdə iştirak edirdik. Gülyaz: Bu, ekstremal vəziyyət idi və həmin dövrdə internet texnologiyaları köməyimizə gəldi. Amma mən esse yazmaq üçün internetdə çatbota müraciət edən sinif yoldaşlarımı başa düşmürəm. Ona görə də düşünürəm ki, smartfonlar bizi həm əqli, həm də fiziki cəhətdən tənbəlləşdirir, inkişafımıza mane olur. | Sözlərin izahı Tezis – doğruluğu sübut edilməli olan fikir. Zum (ing. zoom) – iki və daha çox şəxsin məsafədən əlaqə yaratması üçün proqram. Tims (ing. teams) – onlayn görüşlər və konfranslar üçün platforma. Ekstremal – adi şəraitdən fərqlənən, təhlükəli. Virtual – fiziki baxımdan reallıqda mövcud olmayan.

Moderator: Məncə, çıxışları yekunlaşdırmaq olar. Hər iki komandanın arqumentləri kifayət qədər inandırıcıdır. Əlbəttə, müasir həyatımızı smartfonsuz, internetsiz təsəvvür etmək mümkün deyil. Amma virtual aləm bizi real həyatdan uzaqlaşdırmamalıdır. Müəyyən mövzuda araşdırma apararkən internetlə yanaşı, kitabxanaya müraciət etmək yaxşı olar. Yutubda filmlərə baxmaq əvəzinə hərdən yığışıb bir yerdə teatra və ya kinoya getmək daha böyük zövq verər. Ona görə də internetin canlı ünsiyyəti məhdudlaşdırmasına yol vermək olmaz.

| ə |  | Komandaların spikerləri öz tezislərini əsaslandırmaq üçün hansı arqumentlərdən istifadə etdilər?

| f |  | Debatla bağlı öz mövqeyinizi müəyyənləşdirin və fikrinizi əsaslandırmaq üçün əlavə arqumentlərdən istifadə edin.

3 | a |  | Aşağıdakı tezislər üzrə debat keçirin. Verilmiş suallara və struktura əsaslanın. 1-ci komandanın tezisi: Uşaqlar üçün telefondan istifadəyə məhdudiyyət qoyulmalıdır. 2-ci komandanın tezisi: Uşaqlar üçün telefondan istifadəyə məhdudiyyət qoyulmamalıdır. • Hər bir komanda öz spikerini seçməlidir. • Spikerlərin giriş nitqindən sonra komanda üzvləri sual və replikalarla debata müdaxilə edə bilərlər. • Aşağıdakı suallarla bağlı fikrinizi bildirin: 1. Uşaqlara neçə yaşında telefon alına bilər? 2. Şagirdlərə məktəbdə telefondan istifadəyə icazə verilməlidirmi? 3. Uşaqlar hansı aplikasiyaları yükləyə bilərlər?