1-ci fəsil | Mesenatlıq

1 | a |  | “Himayə” sözünün izahına əsasən aşağıdakı söz və ifadələrin mənasını təxmin edin. himayədar • himayəsinə götürmək • himayə etmək Himayə – birini (daha zəif olanı) qoruma, qanadı altına alma və ona qayğı göstərmə. Nənə himayəsində böyümək. QAY SİLNİUS MESENAT Elm, təhsil və mədəniyyətə himayədarlıq edən və ona maliyyə dəstəyi verən xeyriyyəçiləri çox zaman “mesenat” adlandırırlar. Bəs nə üçün məhz “mesenat”? Xeyriyyə işləri ilə məşğul olan hər kəsi mesenat adlandırmaq olarmı? Bir sıra sözlərin mənşəyi şəxs adları ilə bağlıdır. “Mesenat” sözü Romanın rəssamlarına və şairlərinə himayədarlıq edən dövlət xadimi Qay Silnius Mesenatın adından götürülmüşdür.
Eramızdan əvvəl 27-ci ildə Oktavian Avqust Roma imperiyasının imperatoru oldu. Onun ən yaxın dostu və məsləhətçisi Qay Silnius Mesenat idi. Mülayim xasiyyəti, nəzakəti ilə həm dostlar, həm də rəqiblər arasında böyük hörmət qazanmış Mesenat dövlət işlərində yaxından iştirak edirdi. Bütün məsələlərdə sülh tərəfdarı olan, daim barışdırıcı mövqe tutan bu şəxsin təkidi ilə kütləvi edam haqqında qanun ləğv olundu. İmperator Avqustun dövründə mədəniyyət naziri funksiyasını yerinə yetirən Mesenat elm, ədəbiyyat, incəsənət adamları üçün dövlətdən xeyli imtiyazlar aldı. Təsadüfi | Mesenatın bağçasında şeir məclisi Söz mücrüsü • maliyyə • imtiyaz • təkid
deyil ki, həmin dövr Roma tarixində sülh və firavanlıq dövrünün başlanğıcı hesab edilir. Ölkədə mədəniyyətin inkişafında Mesenatın xidmətləri böyük idi. İncəsənətin himayədarı sayılan Mesenat ən çox gənc şairlərə dəstək olurdu. O, şəxsi mülklərində kitabxanalar yaradır, gənc yazarlar üçün yaradıcı mühit formalaşdırırdı. Bu səbəbdən Avqustun hakimiyyət illəri latın ədəbiyyatının qızıl dövrü kimi tanınır. İllər keçdikcə “Mesenat” adı “səxavətli himayədar” sözü ilə eyniləşdi və bir çox dillərdə məhz bu mənada işlənməyə başladı. Ölkənin elm, təhsil və mədəniyyətinin inkişafında böyük rolu olan xeyriyyəçiləri mesenat adlandırırlar.