|  |  | Ada Lavleys tarixə ilk kompüter proqramı hazırlayan və kompüter əsri haqqında öncədən xəbər verən alim kimi düşüb. Ada Lavleys 37 yaşında xərçəng xəstəliyindən dünyasını dəyişdi. Gənc alimin vəfatından sonra onun adına mükafat təsis olundu. 10 dekabr – Ada Lavleysin ad günü dünya proqramçılarının peşə bayramı kimi qeyd edilir. Universal proqramlaşdırma dillərindən biri onun şərəfinə “Ada” adlandırılmışdır.

Söz ehtiyatı

| b |  | Nöqtələrin yerinə “Söz mücrüsü”ndən uyğun gələnləri artırıb cümlələri tamamlayın. 1. Maşının bütün hissələrini özü ... . 2. Bu gün riyaziyyat dərsində yeni ... öyrəndik. 3. “... və tarixi günlər təqvimi” ilə tanış olduq. 4. Anam mətbəx üçün müxtəlif funksiyaları olan ... bir maşın istəyirdi.

| c |  | “Universal” sözünün izahları ilə tanış olun. Universal proqram, universal işçi, universal alət ifadələrinin hansı mənaya uyğun gəldiyini müəyyən edin. universal [universal] sifət (lat. universalis – ümumi, bütöv) 1. Bir çox məqsədlər üçün yararlı, müxtəlif işlərdə istifadə edilə bilən, müxtəlif vəzifələr görə bilən 2. Bir çox ixtisaslara yiyələnmiş, müxtəlif sahələrdən başı çıxan

Nə anladın?

| ç |  | Mətnə əsasən fikirlərin doğru, yoxsa yanlış olduğunu müəyyən edin. 1. Ada yaxşı təhsil almışdı. 2. Ada məşhur ədəbiyyatçı alim idi. 3. Çarlz Bebbic ilk hesablama maşınının yaradıcısı idi. 4. Ada XXI əsrdə yaşayıb-yaratmışdır. 5. 10 dekabr dünya proqramçılarının peşə bayramıdır.

Düşün və cavab ver

| d |  | Mətndən aşağıdakı nəticələrə gəlmək üçün zəmin yaradan iki faktı seçin. 1. Ada 1827-ci ildə uçan aparat yaratmışdı. 2. Ada Lavleys 1852-ci ildə vəfat etmişdir.