Yazı

4 | a |  | Altından xətt çəkilmiş sözlərin oxşar və fərqli cəhətlərini müəyyən edin. 1. Gələn qonaqları sən qarşılayarsan. 2. Sərin sudan doyunca içdim.

Bunları bilməliyik | FEİLİ SİFƏT
Feilin təsriflənməyən formalarından biri də feili sifətdir. O həm feilin, həm də sifətin xüsusiyyətlərini daşıyır. • Hərəkət bildirir: yazan şagird, bacardığım iş • Təsdiq və inkarda olur: tikilən bina, tikilməyən bina • Əsasən, hansı? sualına cavab verir: açılmış gül

| b |  | Feili sifətləri kök və şəkilçiyə ayırın. Feili sifət yaradan şəkilçiləri müəyyənləşdirin. 1. Yatmış körpə birdən oyandı. 2. Mən gərək yuyulan paltarları ütüləyəm. 3. Bu gün görüləsi işləri dəqiqləşdirmək lazımdır. 4. Bütün uşaqlar yazdığım esseni bəyəndilər. 5. Bilirəm ki, öyrəniləcək mövzular çoxdur.

Bunları bilməliyik | FEİLİ SİFƏT VƏ FEİLDƏN DÜZƏLƏN SİFƏT
Feili sifətlə feildən düzələn sifəti fərqləndirmək lazımdır.
Feildən düzələn sifət |  |  | inkarlıq şəkilçisini qəbul etmir: əşyanın daimi əlamətini bildirir: |  |  |  | ağlağan uşaq
Feili sifət |  |  | inkarda da işlənir: hərəkətlə bağlı müvəqqəti əlaməti bildirir: |  |  |  | ağlayan uşaq ağlamayan uşaq

| c |  | İnkarda işlətməklə feili sifəti feildən düzələn sifətdən fərqləndirin.
yorulmuş adam yorucu söhbət | kəskin söz kəsilən qarpız | qaçağan at gülən körpə | qorxulu hadisə qorxmuş uşaq

| ç |  | Feilləri feili sifət kimi işlətməklə cümlələri söz birləşməsinə çevirin. Nümunə Yağış yağır – yağan yağış 1. Meyvə yetişib. 2. Dəniz dalğalanır. 3. Ərzaq aldıq. 4. İmtahan verəcəyik. 5. Yol çəkildi.