Yazı

3 | a |  | Nöqtələrin yerinə uyğun şəxs əvəzlikləri əlavə edin. Seçiminizi əsaslandırın.
1. Uşaqlar, ... oyunu diqqətlə izləyirdim. 2. ... bu gün yaxşı məşq etdiniz. 3. ... şəhərin sakit küçələri ilə yavaş-yavaş addımlayırdı. 4. Xasiyyətləri müxtəlif olsa da, ... uşaqlıqdan dost idilər. 5. ... meşənin içi ilə maşın yolu qurtarana qədər getdik. 6. Deyəsən, ... idmanla məşğul olmağa başlamısan. |
Xatırla |
Şəxs əvəzlikləri: mən, sən, o, biz, siz, onlar.

| b |  | İkinci cümlədə işarə əvəzliyini seçib birinci cümlədəki hansı sözə işarə etdiyini müəyyən edin. 1. Yağmurlu hava bizim də ürəyimizcə idi. 2. Belə havada balıq ovuna getməyin öz ləzzəti var. 1. Yunan alimi Aristotel Likeysk məbədi yaxınlığında məktəb yaratmışdı. 2. Həmin məktəb məbədin şərəfinə “Likey” adlanırdı.
Xatırla |
İşarə əvəzlikləri: o, bu, elə, belə, həmin.

| c |  | Birinci cümlədəki fərqləndirilmiş sözü ikinci cümlədə hansı söz əvəz edir? 1. Qalib komandaya mükafat təqdim edildi. 2. Hansı komandaya mükafat təqdim edildi?

Bunları bilməliyik | SUAL ƏVƏZLİKLƏRİ
Sual əvəzlikləri əşyanı, onun əlamətini, miqdarını, hərəkətini və s. sual şəklində bildirir. Bu əvəzliklər bütün əsas nitq hissələrini əvəz edir.
Gülər kim? | bu hansı? | kitabı nəyi? | maraqla necə? | oxudu. nə etdi?

| ç |  | Fərqləndirilmiş sözlərin əvəzinə sual əvəzliyi işlətməklə sual cümlələri yaradın. 1. Qollu-budaqlı ağac ətrafa kölgə salmışdı. 2. Koroğlu bir çox türk xalqlarının ortaq qəhrəmanı sayılır. 3. Marağa rəsədxanasının tikintisinə 1259-cu ildə başlanılıb. 4. Sabah yeni kitabın təqdimatı keçiriləcək. 5. Üç gündən sonra dostlar vidalaşdılar. 6. Uşaqlar müəllimlə salamlaşıb içəri keçdilər.

| d |  | Hansı cümlədə dəqiq bilinməyən, yəni qeyri-müəyyən şəxs haqqında danışılır? a. O, ağacda quşlar üçün evcik qurub. b. Kimsə ağacda quşlar üçün evcik qurub.