İbn Sina türbəsi (Həmədan) | Ömrünün son günləri. İbn Sina ömrünün son illərində mədə sancılarından əziyyət çəkirdi. O bu xəstəlik haqqında kitab belə yazmışdı. Lakin alim 57 yaşında məhz bu xəstəlikdən dünyasını dəyişdi. “Təbiblərin hökmdarı” Həmədan şəhərində dəfn edildi. 1954-cü ildə onun qəbri üzərində türbə tikildi. Sözlərin izahı Ensiklopediya – bütün elm və fəaliyyət sahələrinə dair, yaxud bir sahə, ölkə və şəxsiyyətlə bağlı hərtərəfli, sistemli, ən vacib və yığcam məlumat verən elmi toplu.

Söz ehtiyatı

| b |  | Lüğətin köməyi ilə aşağıdakı sözlərin mənasını izah edin və nümunələr söyləməklə qəbirüstü abidə olduğunu əsaslandırın. • türbə • mavzoley • məqbərə • ehram

Düşün və cavab ver

| c |  | Mətndə İbn Sina haqqında hansı məlumatlar “Əmir və loğman” adlı rəvayətdə də öz əksini tapıb?

| ç |  | Aşağıdakı məlumatla hansı yarımbaşlığı genişləndirmək olar? İbn Sina yazırdı ki, insan öz sağlamlığını qorumaq üçün diqqət etməlidir: 1) qidaya; 2) geyimə; 3) düzgün nəfəs almağa; 4) bədən quruluşunu düzgün formada saxlamağa; 5) xasiyyətini tarazlamağa; 6) bədənini “lazımsız tullantılardan” təmizləməyə; 7) fiziki və əqli aktivliyə.

| d |  | “Əmir və loğman” rəvayətində həkimin əmiri müayinə etdiyi epizodu bir daha oxuyun. Həkim əmirin yuxarıda sadalanan hansı qaydalara əməl etmədiyini aşkarladı?