| e |  | Mətnin məzmununa əsasən cümlələri tamamlayıb şərh edin. 1. Teymur bədbin fikirlərə qapılmışdı, çünki ... . 2. İndi artıq nikbin hisslər sərkərdənin ürəyini bürümüşdü, çünki ... .

| ə |  | Mətnə əsasən sübut edin ki, Teymur döyüşdə qolundan və ayağından ox yarası almışdı.

Düşün və cavab ver

| f |  | Əmir Teymurun xarakterindəki xüsusiyyətlər haqqında danışın.

döyüşkən, iddialı, qətiyyətli, mübariz

| g |  | Teymurun düşüncələrini “Uğur düsturu” mətnində verilmiş motivasiya və inam haqqında mühakimələrlə əlaqələndirərək şərh edin.

| ğ |  | Sizcə, müəllif mətn boyu nə üçün oxucunun diqqətini qarışqaya yönəldir?

| h |  | Qarışqanın hərəkətləri sərkərdəyə hansı ibrət dərsini verdi? Oxucu bu haqda mətnin hansı hissəsində məlumat alır?

| x |  | Mətnin sonluğunda fərqləndirilmiş cümləni mətnin ideyası ilə əlaqələndirib şərh edin.

| ı |  | Aşağıdakı fikirlərdən uyğun olanları seçərək “İndi üstünüzə Topal Teymur gəlir” mətninin bədii mətn olduğunu əsaslandırın. 1. Müəllifin əsas məqsədi obrazın daxili aləmini açmaq, oxucunu müəyyən mənəvi dəyərlər haqqında düşündürməkdir. 2. Müəllifin əsas məqsədi oxucuya tarixi şəxsiyyət haqqında dəqiq məlumat verməkdir. 3. Mətndə hadisələrin dəqiq tarixi, yeri, real şəxslərin adları göstərilir. 4. Hadisələrin və obrazların təsvirində müəllif, adətən, öz təxəyyülünə əsaslanır.

Yadda saxla

Bəzi bədii mətnlərin mövzusu real tarixi hadisələr, həyatda yaşamış şəxslərin taleyi üzərində qurulur. Bununla belə, həmin əsərlərdə müəllifin məqsədi tarixi həqiqəti göstərmək deyil. Müəllif həmin mövzudan istifadə edərək öz düşüncələrini oxucusuna çatdırır, onu hadisələrdən və insanların həyatından nəticə çıxarmağa dəvət edir.

Təqdimat

2 | a |  | Əmir Teymur haqqında araşdırma aparın. Aşağıdakı plana uyğun təqdimat hazırlayın. • Teymurun uşaqlıq və gənclik dövrü • Teymurilər dövlətini yaratması • Teymurilər dövləti və Azərbaycan • Əmir Teymurun vəfatı