| Tarixi dəyişdirən alimlər

a |  | Qədim Misir haqqında nə bilirsiniz? Piramidaların tikintisi, suvarma sistemlərinin çəkilməsi hansı elmi biliklərdən xəbər verir?

b |  | Aşağıdakı şəkillər və faktlar əsasında “Qədim Misirdə elm” mövzusunda danışın.
Yazı sistemi E.ə. IV minillikdə Misir xalqı öz yazı sistemini yaratdı. Misir yazısı yüzlərcə heroqlifdən ibarət idi. Yazı sistemi bilikləri nəsildən nəslə ötürməyə imkan verirdi. |  | Təbabət Misir həkimləri insan orqanizmi barədə dərin biliklərə malik idilər. Onlar cərrahiyyə əməliyyatları aparır, hətta itirilmiş orqanlar üçün protezlər düzəldirdilər.
Riyaziyyat Misirlilər onluq hesablama sistemini yaratmışdılar. Onlar milyona qədər sayır və ədədləri işarə etməyi bilirdilər. Riyazi biliklər tikinti və təsərrüfat işlərini düzgün qurmağa kömək edirdi. |  | Astronomiya Kainat və göy cisimləri haqqında biliklər təqvim yaratmağa imkan verdi. Misir təqviminə görə, bir il 12 aydan, bir ay 30 gündən, bir gün 24 saatdan ibarət idi. İlin sonuna 5 gün əlavə edirdilər. Bu hesabla, bir il 365 gündən ibarət idi.