4 | a |  | Cümlələrdə işlənmiş saylar varlığın miqdarını, yoxsa sırasını bildirir? Qarabağ atları XIX əsrin ortalarından başlayaraq ümumdünya at sərgilərində iştirak edib. 1872-ci ildə Moskvada, 1867-ci ildə Parisdə keçirilən ümumdünya at sərgilərindən mükafat və medallarla qayıdıb.

Bunları bilməliyik | SIRA SAYLARININ YAZILIŞI
Sıra sayları həm ərəb, həm Roma rəqəmləri, həm də sözlə ifadə oluna bilər. Ərəb rəqəmləri ilə ifadə olunduqda -ıncı4 şəkilçisinin birinci hecası ixtisar olunur. Bu zaman rəqəmlə şəkilçi arasında defis işarəsi qoyulur: 6-cı, 1-ci, 9-cu, 3-cü. Sıra sayları Roma rəqəmləri ilə ifadə olunduqda şəkilçidən istifadə olunmur: VIII, V. Sıra saylarını ərəb rəqəmlərinin yanına nöqtə və ya yarımmötərizə qoymaqla da ifadə etmək olar. Məsələn:
1. Aslanov Məlik 2. Bağırova Gülşən 3. Bəşirova Sədaqət | 1) Giriş 2) Əsas hissə 3) Nəticə

| b |  | Sıra saylarının yazılış qaydalarına aid iki nümunə yazın.
Sözlə | Ərəb rəqəmləri ilə | Roma rəqəmləri ilə

| c |  | Sayları Roma rəqəmləri ilə ifadə edərək cümlədə işlədin. on doqquzuncu əsr, İkinci Qarabağ müharibəsi, üçüncü minillik

| ç |  | Hansı cümlələrdə sayın yazılışında səhvə yol verilmişdir? Qaydalara istinad edərək səhvləri izah edin. 1. VI siniflər arasında “İlin fəal oxucusu” müsabiqəsi keçiriləcək. 2. Kitabın 2-inci bölməsi heyvanlar haqqındadır. 3. XXI-inci əsrin əvvəlləri ölkəmiz üçün çox əhəmiyyətli oldu. 4. Bethoven 3-cü simfoniyasını “Qəhrəmanlıq” adlandırıb. 5. İsveç ixtiraçısı Alfred Nobel 1895-inci ildə öz adına fond təsis etdi.

| d |  | Dördündən biri say deyil:
a. bir qədər a. xeyli | b. bir dəfə b. milyonlarla | c. bir neçə c. çoxlu | d. bir sıra d. onluq

| e |  | Sözləri kök və şəkilçiyə ayırın. Hansı sözdə şəkilçi ilk saitini itirdi? Sizcə, bunun səbəbi nədir? birinci, üçüncü, beşinci, altıncı