Bunları bilməliyik | QEYRİ-MÜƏYYƏN ƏVƏZLİKLƏR
Elə əvəzliklər var ki, ifadə etdiyi varlıq konkret deyil, qeyri-müəyyəndir. Belə əvəzliklərə qeyri-müəyyən əvəzliklər deyilir: • Kimsə bərkdən qışqırdı. Tərkibində heç sözü olan əvəzliklər də qeyri-müəyyən əvəzlik sayılır: • Onun sözlərinə heç kim etiraz etmədi.

| e |  | Nöqtələrin yerinə qeyri-müəyyən əvəzlik artırmaqla cümlələri tamamlayın. hamı, kimsə, hər şey, bəzi, heç kim, heç nə 1. ... oyunun son dəqiqələrində qol vuracağımıza inanmırdı. 2. Deyəsən, bu il bağçada ... əkməmisiniz. 3. Ata, qapıda ... səni gözləyir. 4. ... planlaşdırdığımız kimi baş verirdi. 5. Doğru elə bilər ... doğrudur. 6. Sabah ... dağətəyi rayonlara qar yağacaq.

| ə |  | Fərqləndirilmiş əvəzliklərdən biri hansı? sualına cavab verir: a. Məsələyə hərə bir cür fikir bildirdi. b. Hər ağacın altında bir skamya qoyulmuşdu.

Bunları bilməliyik | TƏYİNİ ƏVƏZLİKLƏR
Cümlədə ismə aid olub onu ümumi şəkildə təyin edən əvəzliklərə təyini əvəzliklər deyilir. Təyini əvəzliklər bunlardır: öz, hər, bütün, filan. Təyini əvəzliklər necə? hansı? suallarına cavab verir: • Hər quşa öz yuvası doğmadır.

| f |  | Hansı cümlələrdə təyini əvəzlik işlənmişdir? Həmin əvəzliklərin iştirakı ilə yeni cümlələr qurun. 1. Hamı bilirdi ki, filan ayın filan günü iclas olacaq. 2. Tənbələ iş buyur, o sənə nağıl danışsın. 3. Hər ağac öz dibinə kölgə salar. 4. Kimsə bu pəhləvanın qarşısına çıxa bilməzdi. 5. Bu nəşriyyat bütün yaş qrupuna aid kitablar nəşr edir.

| g |  | Əvəzliyin məna növlərinə əsasən fərqli sözü müəyyən edin.
a. mən a. həmin a. kimsə | b. siz b. belə b. heç kim | c. onlar c. bu c. heç nə | d. həmin d. elə d. öz | e. biz e. hərə e. hamı