İllər keçdi. Artıq Coninin qurğuları dünyanın bir çox ölkələrində satılırdı. Bir gün Coni 600 milyon dollarlıq mülkiyyətini sığortalamaq üçün bir şirkətə müraciət etdi. Sığorta agenti öz təkliflərini göndərmək üçün ondan elektron ünvanını istədi. Coninin elektron poçtunun olmadığını eşidəndə təəccübünü gizlətmədi:

– Çox maraqlıdır. Elektron ünvanınız olmadığı halda, belə nəhəng bir şirkət qura bilmisiniz. Gör indi elektron poçtunuz olsaydı, nələr edərdiniz! Coni isə əhvalını pozmadan dedi: – Elektron ünvanım olsaydı, indi “Maykrosoft”da süpürgəçi işləyirdim!.. Səlim Özdəmirin “Səmərəli iş həyatı” kitabından | Söz mücrüsü • fərasət • məntəqə • soyuqqanlı • kadr • ləvazimat • model • mülkiyyət • sığorta • mütəxəssis • səy

Söz ehtiyatı

| c |  | Uyğunluğu müəyyən edin.
1. Müəyyən sahədə xüsusi bilikləri olan şəxs 2. Bir iş üçün lazım olan əşyaların toplusu 3. Hər hansı bir iş üçün uyğunlaşdırılmış bina, yer 4. Şəxsi əmlak: ev, bağ, maşın və s. 5. Zərər çəkmiş şəxsə təminatın ödənilməsi | a. mülkiyyət b. məntəqə c. sığorta ç. mütəxəssis d. ləvazimat

| ç |  | Mətndə “kadr” sözü hansı mənada işlənmişdir? 1. Kinofilmdən ayrıca bir səhnə, epizod 2. Hər hansı bir idarənin işçisi

| d |  | Aşağıdakı sözlərin izahını oxuyun və Coninin xarakteri ilə əlaqələndirib şərh edin. Fərasət – işin öhdəsindən gəlmə, düzgün qərar vermə bacarığı. Səylə – çox çalışaraq.

| e |  | Sübut edin ki, mətndə fərqləndirilmiş “sağ əl” ifadəsi məcazi mənada işlənib. Həmin ifadəni həqiqi mənada işlədin.
| ə |  | Mətnə əsasən “xəyalları puç olmaq”, “ayaq saxlamaq” ifadələrinin mənasını izah edin.
Xatırla |
Məcazi mənada işlənən söz birləşmələri frazeoloji birləşmə adlanır.