3 | a |  | Fərqləndirilmiş sözlər hansı suallara cavab verir? Uyğunluğu müəyyən edin.
1. Karl Qauss üç yaşı olanda artıq sərbəst oxuyurdu. 2. Yuxarı qalxdıqca aşağıdakı evlər kibrit qutusu kimi görünürdü. 3. Yəqin ki, kəndə axşamtərəfi çataram. 4. Deyəsən, azacıq yorulmuşdum. | a. hara? b. nə qədər? c. necə? ç. nə zaman?

Bunları bilməliyik | ZƏRFİN MƏNA NÖVLƏRİ
Zərf cümlədə, əsasən, hərəkətə aid olan və onu müxtəlif cəhətdən izah edən nitq hissəsidir.
Tərzi-hərəkət | necə? nə cür? | maraqla baxmaq, ucadan danışmaq
Zaman | nə vaxt? nə zaman? | əvvəl gəlmək, səhər oyanmaq
Yer | haraya? harada? haradan? | burada oturmaq, irəli getmək
Kəmiyyət | nə qədər? | dəfələrlə düşünmək, xeyli çalışmaq

| b |  | Nöqtələrin yerinə uyğun zərflər artırmaqla cümlələri tamamlayın. Zərfin növünü müəyyən edin. yaxından, maraqla, doğru, geri, sonra
1. Yazıçının yaradıcılığı ilə ... tanış olmuşdu. 2. Deyilən söz ... qayıtmaz. | 3. Sərgidəki rəsmlərə ... tamaşa edirdi. 4. ... danış ki, ... xəcalət çəkməyəsən.

Bunları bilməliyik | ZƏRFİN DİGƏR NİTQ HİSSƏLƏRİ İLƏ ORTAQ XÜSUSİYYƏTLƏRİ
Dilimizdə bəzi sözlər var ki, cümlədəki yerindən asılı olaraq həm zərf, həm də digər nitq hissəsi (isim, sifət, say) kimi işlənə bilir. Axşamın (nəyin?) xeyrindən səhərin şəri yaxşıdır. Axşam külək gücləndi. (nə vaxt?) Gözəl (necə?) günlər qarşıdadır. Afərin, gözəl (necə?) danışdın. Çox (nə qədər?) adam belə düşünür. Uşaq çox (nə qədər?) danışdı.

| c |  | Fərqləndirilmiş sözlər hansı nitq hissəsidir? 1. Yayda dincəlmək üçün kəndimizə gedirik. 2. Yazı yay əvəz edir. 3. Doğru cavabı müəyyən edin. 4. Səninlə razıyam, doğru deyirsən. 5. Yol boyu xeyli ağac əkdik. 6. Müəlliminin sözləri onu xeyli ruhlandırmışdı.