| Heyvanların gözü ilə

a |  | Qruplara ayrılın. Kitabların üz qabığına baxın, annotasiyalarını oxuyun. Məlumatları təqdim edin. Bir-birinizin təqdimatına münasibət bildirin. • Məlumatlar ardıcıl, anlaşıqlı şəkildə çatdırıldı/çatdırılmadı. • Təqdimatçının nitqi aydın, rəvan idi/deyildi. • Təqdimat kitab haqqında təsəvvür yaratdı/yaratmadı.

I qrup |

| "Bəyaz Diş" Amerika yazıçısı Cek Londonun ən çox oxunan əsərlərindəndir. Bir gün doğulduğu mağaradan çölə çıxan canavar balası insanla tanış olur. Beləliklə, onun çətinliklərlə dolu həyatı başlayır. İnsanlar ondan qoşqu iti kimi istifadə edir, tabe olmadıqda incidirlər. Lakin Bəyaz Diş öz azadlığı ilə vidalaşmaq istəmir. Yazıçı itin daxili aləmini, onun hisslərini ustalıqla qələmə almışdır. Cek London əsərdə cəmiyyətin heyvanlara qarşı münasibəti haqqında öz fikirlərinə də yer vermişdir. Heyvanların da insanlar kimi duyğulara sahib olduğunu, bəzən insanların daha düşüncəsiz, duyğusuz hərəkət etdiyini göstərmişdir.

II qrup |

| Aysel Fərrux qızı Şıxlı 1994-cü ildə Bakıda yazıçı ailəsində dünyaya gəlib. Erkən yaşlarından rəsmlər çəkib və nağıllar yazıb. "Arzuların səyahəti" adlı bu kitaba gənc yazarın üç əsəri daxil edilib. Bu əsərlərdən biri heyvansevərlərin diqqətini cəlb edən "İşıq" povestidir. Əsərdə sahibini itirmiş "İşıq" adlı it başına gələnləri nəql edir. Balaca qəhrəmanın dünyasında insanlar ikiyə bölünür: onun həyatını çətinləşdirənlər və ona kömək edənlər. İşıq bəzi insanların sinəsində gördüyü parıltının nə olduğunu anlamağa çalışır. Görəsən, bu insanları digərlərindən fərqləndirən nədir?