| Xeyriyyəçilər

a |  | Lüğətin köməyi ilə “xeyr” və “xeyir” sözlərinin leksik mənaları arasındakı fərqi izah edin.

b |  | Sizcə, “xeyriyyə” sözü “xeyir” sözünün hansı mənasından yaranmışdır? 1. Fayda, mənfəət, qazanc 2. Yaxşılıq, yaxşı iş • “Xeyriyyə” sözünün kökündə hansı dəyişiklik baş vermişdir? Səbəbini izah edin.

c |  | Sizcə, xeyriyyə təşkilatlarının missiyası nədir?
ç |  | Aşağıdakı məlumatlara əsasən Heydər Əliyev Fondunun missiyası haqqında danışın.
| Sözlərin izahı Missiya – müəyyən məqsədə xidmət edən fəaliyyət; vəzifə.

ƏSAS FƏALİYYƏT İSTİQAMƏTLƏRİ

Təhsil

• uşaq evləri və internat məktəblərinin təmiri və inşası
• Azərbaycanda və xaricdə yeni orta məktəblərin inşası və avadanlıqla təchiz edilməsi
• uşaq bağçalarının təmiri və müasir avadanlıqla təchiz edilməsi
• uşaq festivallarının təşkili

Səhiyyə

• tibb müəssisələrinin təmiri və inşası
• xəstəxanaların müasir tibb avadanlığı və dərmanlarla təmin edilməsi
• müxtəlif xəstəliklərdən əziyyət çəkənlərə yardım məqsədilə xeyriyyə aksiyalarının təşkili
• talassemiya xəstəliyinin müalicəsi üzrə ixtisaslaşan xəstəxanaların inşası, qan bankının yaradılması, bu sahədə başqa dövlətlərlə əməkdaşlığın genişləndirilməsi

Mədəniyyət

• Azərbaycanın tarixi abidələrinin bərpası
• müxtəlif incəsənət festivalları və sərgilərinin təşkili
• Azərbaycan mədəniyyətinin dünyada təbliği üçün
müxtəlif layihələrin həyata keçirilməsi

| Söz mücrüsü • avadanlıq • aksiya