Cənab Qordonla Conun söhbəti məni o qədər həyəcanlandırmışdı ki, malikanənin darvazası ağzına necə yaxınlaşdığımı bilmədim. Sağ-salamat qayıtdığımızı eşidən ev sahibəsi sevincək bizi qarşılamağa çıxdı: – Şükür Allaha, hamınız salamatsınız! | Söz mücrüsü • yal • əldən-ayaqdan getmək • yulaf • firavan • şlaqbaum • intuisiya • qamçı • kəpək

– Heç nə olmayıb, əzizim, hər şey qaydasındadır. Buna görə Qara İnciyə borcluyuq. Onun ağlı, fəhmi olmasaydı, hamımız körpüdən çaya aşmışdıq.

Sahibimlə sahibəm arasındakı söhbətin ardını eşitmədim, çünki Con məni tövləyə apardı. Eh, burada mənim üçün nələr hazırlamamışdılar? Kəpək və yulafdan sıyıq! Məncə, dünyada bundan dadlı heç nə ola bilməz. Yeməyimi bitirdikdən sonra Con mənim üçün yerə yumşaq saman sərdi. Samanın üzərinə uzandım. Yalnız bu zaman çox yorulduğumu hiss elədim və dərhal yuxuya getdim...

Cənab Qordonla xanımını çox sevirdim. Lakin bir gün onlardan ayrılmalı oldum. Sahibəmiz bərk xəstələnmişdi. Yaşadığı yerin iqlimi onun səhhətinə pis təsir edirdi. Cənab Qordon malikanəni və bütün atlarını satıb şəhərə köçdü.

Anna Syuel
Söz ehtiyatı

| b |  | Mətnə əsasən “əldən-ayaqdan getmək” və “dünyaya göz açmaq” ifadələrinin mənasını izah edin. Bu ifadələri yaxınmənalı sözlərlə əvəz edin.

| c |  | Sözləri izahlarla uyğunlaşdırın. • Kontekstdən çıxış edərək seçiminizi əsaslandırın.
1. Un ələndiyi zaman ələk torunun üstündə qalan buğda qabığı 2. At yemi kimi istifadə edilən dənli bitki 3. Təhlükənin qarşısını almaq üçün nəqliyyat yolunda quraşdırılan, lazım gəldikdə endirilib-qaldırılan tir 4. Atın başına keçirilən ip 5. Atın (və bəzi heyvanların) boynu üstündəki uzun tüklər | a. yüyən b. şlaqbaum c. kəpək ç. yal d. yulaf

| ç |  | Mətndə fərqləndirilmiş cümləni oxuyun və kontekstə əsasən “intuisiya” sözünün mənasını izah edin. Cümlədə bu sözün hansı sinonimi verilmişdir?

| d |  | Cənab Qordonun nitqinə əsasən şüur və intuisiya anlayışlarının fərqini izah edin. Mətndən və həyatdan nümunələr gətirməklə “Heyvanlar güclü intuisiyaya sahibdirlər” fikrini əsaslandırın.