İlk telefonun akkumulyatoru cəmi 20 dəqiqə danışıq üçün bəs edirdi. Lakin narahatlıq doğuran bütün bu məqamlara baxmayaraq, bu ixtira telefon texnologiyasının inkişafında yeni era açdı. 1983-cü ildə ilk mobil telefonlar satışa buraxıldı. Zaman keçdikcə texnologiya inkişaf etdi və mobil telefonlar daha kiçik və yüngül oldu. |

Smartfonlar 1992-ci ildə ən böyük kompüter istehsalçılarından olan IBM (ay-bi-em) şirkəti tərəfindən təqdim olunan “Simon” adlı mobil telefon ilk smartfon idi. Bundan iki il sonra smartfonlar kütləvi satışa çıxarıldı. 2000-ci illərdə smartfonların inkişafı telefon texnologiyasında yeni bir dövrün başlanğıcı oldu. “Smartfon” ingilis dilindən tərcümədə “ağıllı telefon” deməkdir. İstənilən smartfon mobil telefondur, amma hər mobil telefon smartfon deyil. Bunların arasındakı əsas fərq smartfonda inkişaf |

etmiş əməliyyat sisteminin olmasıdır. Məhz əməliyyat sistemi və internetlə əlaqə onun funksionallığını artırır. Bu baxımdan, smartfon, sadəcə, mobil telefon deyil, həm də “mobil kompüter”dir.

SMS xidməti

İlk vaxtlar bu xidmətdən, əsasən, qısa mətnlərin göndərilməsi üçün istifadə edilsə də, son illərdə bu xidmət daha səmərəli olmuşdur. SMS xidməti xəbərdarlıq, təbrik, dəvət, xatırlatma xarakterli məlumatları saniyələr ərzində istənilən sayda mobil telefon nömrələrinə göndərmək imkanı verir.

Hazırda xarici ölkələrdə SMS xidmətinin yeni formaları tətbiq edilir. Məsələn, ictimai yerlərdə qoyulmuş zibil qabları dolduqda qutuya quraşdırılmış mikrosxem avtomatik olaraq lazımi yerə SMS göndərir.

| Mobil tətbiqlər Mobil telefonların daha funksional olmasının əsas səbəblərindən biri də mobil tətbiqlərin (aplikasiyaların) inkişafıdır. Bunlar smart cihazlar – qacetlər üçün hazırlanmış proqramlardır. Bu tətbiqlər bir çox məqsədlərə xidmət edir: ünsiyyət, əyləncə, təhsil, sağlamlıq, pul mübadiləsi, hava proqnozu, idman, naviqasiya və s.