3 | a |  | “Hərənin öz imzası” mətninin giriş hissəsinə bir daha nəzər yetirin. • Supermarket hansı problemlə üzləşmişdi? • Problemi aradan qaldırmaq üçün Həsən müəllim işçilərə nə tövsiyə etdi? UĞUR DÜSTURU
Uğur qazanmaq hədəfə nail olmaq deməkdir. Hədəfə aparan yol isə motivasiya, inam və kreativlikdən – yaradıcı yanaşmadan keçir. Motivasiya – qoyulan hədəfə çatmaq ehtiyacı və ya arzusudur. Sadə dillə desək, bir şeyi nə dərəcədə istədiyinin ölçüsüdür. Əgər macəra romanını oxumaqdan zövq alırsansa, deməli, bunun üçün daxili motivasiyan var. Amma, tutaq ki, fizika və ya tarix dərslərinə hazırlaşmağa həvəsin yoxdur. |
Bu halda motivasiyanı özün yaratmalısan. Motivasiya yaratmaq hədəfi müəyyənləşdirməklə başlayır. Məsələn: “Mən gələcəkdə memar olmaq istəyirəm. Bunun üçün fizika və tarixi dərindən öyrənməliyəm, çünki memar tikinti materiallarının fiziki xüsusiyyətlərini, bir çox abidələrin tarixini yaxşı bilməlidir”. Beləliklə, sən dərslərinə daha məsuliyyətlə yanaşarsan. Əvvəlcə özünü buna məcbur edəcəksən, lakin zaman keçdikcə, yeni biliklər qazandıqca fizika və tarix üzrə kitabları macəra romanı kimi zövqlə oxuyacaqsan. Əlbəttə, hədəfə gedən yolda çoxlu çətinliklər, hətta müvəqqəti uğursuzluqlar da ola bilər. Amma bütün bunlar səni ruhdan salmamalıdır. Böyük şəxsiyyətlərin həyat tarixçələrinə nəzər sal. Onlardan heç biri hədəfə asanlıqla çatmayıb, lakin hər zaman məqsədə doğru inamla irəliləyib. Unutma ki, “hər bir uğursuzluq yeni bir motivasiya yaradır”. (C.Ferrari) Gördüyün işdə uğur qazanmaq üçün həmin işə yaradıcı yanaşmalısan. Kreativlik problemi daha səmərəli və özünəməxsus üsulla həll etmək deməkdir. İstər hər hansı riyazi məsələnin həlli olsun, istərsə də esse yazısı, öz orijinal üsul və düşüncəni təklif etsən, ətrafdakılar üçün daha maraqlı olar. Bütün ixtiraçılar yaradıcı insanlar olublar. Əgər belə olmasaydı, onlar başqalarının ağlına gəlməyəni icad edə bilməzdilər. Beləliklə, motivasiya, inam və kreativlik uğur düsturunun ayrılmaz tərkib hissələridir. Bu düstura əməl etsəniz, gec-tez uğur əldə edəcəksiniz. Söz ehtiyatı

| b |  | Mətndə “düstur” sözü hansı mənada işlənmişdir? 1. Kəmiyyətin rəqəmlərlə, hərflərlə, xüsusi işarələrlə şərti ifadəsi; formul. 2. Qanun, qayda, əsas, üsul.