Yazı

3 | a |  | Cümlələrdəki feilləri seçin və uyğunluğu müəyyən edin.
1. Leyla rəfiqəsi ilə parkda görüşdü. 2. Eyvanın qapısını sənin üçün aralı qoyaram. 3. Uşaqlar artıq xor dərslərinə getmirlər. | a. indiki zaman, III şəxsin cəmi b. keçmiş zaman, III şəxsin təki c. gələcək zaman, I şəxsin təki

Bunları bilməliyik | FEİLİN ZAMANA GÖRƏ DƏYİŞMƏSİ
İşin hansı zamanda baş verdiyini bildirmək üçün feilə müxtəlif şəkilçilər artırılır.
Hərəkətin zamanı | Şəkilçiləri | Nümunə
İndiki zaman | -ır4 | yazır, donur, bilir, görür
Keçmiş zaman | -dı4, -mış4, -ıb4 | yazdı, yazmışdır, yazıb
Gələcək zaman | -acaq2, -ar2 | yazacaq, görəcək, yazar, görər

| b |  | Cümlələrdəki feilləri seçib zamanına görə qruplaşdırın. 1. Axşamüstü çayın kənarına tərəf getdik. 2. Bu məqbərə üç il bundan əvvəl tikilmişdir. 3. Gənc memar yeni layihəsini müsabiqəyə təqdim edəcək. 4. Məsələni başqa üsulla həll edərsən. 5. Əsgərlər hərbi parada hazırlaşırlar.

Bunları bilməliyik | FEİLİN ŞƏXSƏ GÖRƏ DƏYİŞMƏSİ
Hərəkətin hansı şəxs tərəfindən icra olunduğunu bildirmək üçün feillərə şəxs şəkilçiləri artırılır. Şəxs şəkilçiləri sözə zaman şəkilçilərindən sonra qoşulur: bilirəm, gəzdim, gələcəksən, yazarsınız, gördülər, güldük

| c |  | Cümlələrdəki feillərin zamanını və hansı şəxsə aid olduğunu müəyyən edin. 1. Tarixi abidələrin bir çoxu arxeoloji qazıntılar nəticəsində tapılmışdır. 2. O, səxavətli olduğu üçün hamıya əl tutur. 3. Uşaqlar, Bakı kəndlərinə ekskursiya təşkil edəcəyik. 4. Araşdırmaları kitabxanada davam etdirərsən. 5. İbn Sina haqqında bir neçə rəvayət oxumuşam.

| ç |  | Feilləri müvafiq zamana və şəxsə görə dəyişib cümlədə işlədin. Nümunə gülmək (keçmiş zaman, III şəxsin cəmi) Uşaqlar səs-səsə verib güldülər.
artırmaq (indiki zaman, III şəxsin təki) düşünmək (keçmiş zaman, II şəxsin cəmi) bəyənmək (gələcək zaman, I şəxsin təki) | dəyişmək (indiki zaman, II şəxsin təki) tanınmaq (keçmiş zaman, I şəxsin cəmi) tutmaq (gələcək zaman, III şəxsin təki)