e |  | Lüğətdən istifadə etməklə aşağıdakı sözlərin mənalarını müəyyənləşdirin. turne • qastrol • kruiz • ezamiyyət Bu sözlərin izahında istifadə olunan açar sözü və mənalar arasındakı fərqi izah edin.
|  | Yadda saxla Hiperonim – sözün aid olduğu ümumi məna. Məsələn, “alma” sözünün hiperonimi “meyvə”dir. Hiponim – müəyyən hiperonimə aid olan sözlərdən biri. Məsələn, alma, armud, şaftalı “meyvə” hiperoniminə aiddir.

Nə anladın?

ə |  | Hadisələrin ardıcıllığını müəyyən edin və mətnə əsasən hər birinin tarixini göstərin. Hansı hadisənin baş verdiyi tarix mətndə açıq şəkildə göstərilməyib?
a. 16 linzalı aparatın ixtirası b. Lui Le Prinsin anadan olması c. Təklinzalı aparatın patentləşdirilməsi | d. Lui Le Prinsin İngiltərəyə köçməsi e. Lui Le Prinsin yoxa çıxması ə. İlk filmlərin çəkilişi

Düşün və cavab ver

f |  | Mətnə əsasən Le Prinsin fotoqrafiya sahəsindəki nailiyyətlərində Lui Dagerin və Edvard Meybricin rolunu izah edin.

g |  | Aşağıdakı məlumatı mətnin hansı abzasına əlavə etmək olar? Lui Dager çəkilmiş şəklin fotolövhədə uzun müddət qalmasını təmin edən xüsusi kimyəvi maddə hazırlamışdı. Onun bu ixtirası “dagerotip” adlanırdı.
ğ |  | “Yadda saxla” rubrikasında sözlərin izahı ilə tanış olun. Sizcə, nə üçün fotoqrafiya ilə məşğul olmaq üçün Le Prins kimya və optikanı öyrənməli oldu?
| Yadda saxla Kimya – maddələrin quruluşunu, habelə onların bir haldan digər hala keçməsini öyrənən elm. Optika – işıq və onun xüsusiyyətlərindən bəhs edən elm sahəsi.

h |  | Oxuduğunuz mətn məqsədinə və məzmununa görə “Kinonun yaranması” mətnindən nə ilə fərqlənir? • Mətnin girişində müəllif kinonun yaranması ilə bağlı hansı fikirləri qarşılaşdırır? • Bu fikirlərlə bağlı müəllifin mövqeyi nədən ibarətdir?

x |  | Yutub platformasında Lümyer qardaşlarının və Lui Le Prinsin filmlərini izləyin. Onları müqayisə edin və kinonun ixtirası ilə bağlı müəllifin mövqeyinə münasibət bildirin.