Söz ehtiyatı

| c |  | Mətnin məzmununa əsasən “cıdır” sözünün mənasını təxmin edin, sonra lüğət vasitəsilə dəqiqləşdirin. Cümlələrdə bu sözün yazılışına diqqət edin. Sizcə, nə üçün ikinci cümlədə bu söz böyük hərflə yazılmışdır? 1. Ayın sonunda keçiriləcək cıdır yarışında iştirak edəcəkdi. 2. Elə bildi ki, qarşısındakı Cıdır düzüdür.

| ç |  | Mətndən verilmiş cümlədə “dilini tapmaq” ifadəsi hansı mənada işlənib? Bundan başqa, o, atın dilini tapmışdı, onunla azərbaycanca danışırdı.

Nə anladın?

| d |  | Mətnin məzmununa əsasən cümlələri tamamlayın. 1. Həmişə hay-küylü olan evdən səs-səmir gəlmirdi, çünki ... . 2. Yeni sahibin Qarabağ atlarına xüsusi marağı var idi, çünki ... . 3. At yemək-içməkdən kəsildi, çünki ... . 4. At artıq yeni sahibinə öyrəşmişdi, çünki ... . 5. Qarabağ gözəli finiş xəttini təkbaşına keçdi, çünki ... .

Düşün və cavab ver

| e |  | Mətndə müəllif ata ad verməyib. İllüstrasiyalara və atın xüsusiyyətlərinə istinad edərək ata ad verin. Niyə məhz bu adı seçdiyinizin səbəbini izah edin.

| ə |  | Hekayə neçənci şəxsin dilindən nəql olunur? Sözlərin izahı Təhkiyə – bədii əsərdə hadisələri nəql edənin nitqi; dialoqları çıxmaqla əsərin bütün mətni. Təhkiyəçi – əsərdəki hadisələri nəql edən şəxs. Əsərdə təhkiyəçi müəllif (III şəxs) və ya obrazlardan biri (I şəxs) ola bilər.

| f |  | Mətni elə nəql edin ki, təhkiyəçi hekayənin baş qəhrəmanı olsun. • Baş qəhrəmanın tərk edilmiş yurdundan ayrılanda keçirdiyi hissləri təsvir edin. • Yeni sahibi, yeni evi haqqında düşüncələrindən bəhs edin. • Yarış zamanı sahibini belindən atmasının səbəbini izah edin.

| g |  | Bu bölmədə oxuduğunuz “İşıq”, “Qara İnci” və “Həsrət” mətnlərini müqayisə edin. Əsərlərin mövzusu, ideyası və təhkiyə forması arasındakı fərqli və oxşar cəhətləri müəyyən edin.