1-ci fəsil | Xəyal

1 | a |  | Həyatdan nümunələr gətirməklə aşağıdakı aforizmi şərh edin. Bütün yeniliklər fantastik xəyallar arxasınca gedilərkən tapılıb. (Xudu Məmmədov) Xəyalların izi ilə
Gec idi. Vasif hələ də masa arxasında oturub nə isə yazırdı. Anası neçə dəfə onu yatmağa səsləmişdi. Amma Vasif hər dəfə: – Tapşırıq edirəm, ana, mütləq bitirməliyəm, – deyirdi. – Oğlum, sənə necə kömək edə bilərəm? – deyə anası ona yaxınlaşdı. – Ana, “Böyüyəndə kim olmaq istəyirəm” mövzusunda esse yazıram. – Həəə... Bu, vacib məsələdir, – deyə ana vərəqə nəzər saldı: |
– Vasif, bu necə essedir? Yazıdan çox çertyojdur ki?! – Mən fermer olmaq istəyirəm. At ferması yaradacağam. Orada Qarabağ atları yetişdirəcəyəm. Bu da fermanın çertyojudur. Ferma 10 hektar ərazidə yerləşəcək. Bax bu, evimizdir, 500 kvadratmetrdir. Bu iki düzbucaq isə tövlələri göstərir. Hərəsi 250 kvadratmetrdir. Bu ərazi də otlaq sahəsidir. – Niyə məhz at ferması? İnək, qoyun ferması olsaydı, daha yaxşı olmazdımı? – Baba həmişə deyirdi ki, Qarabağ atları dünyada ən güclü və çevik atlardır. İstəyirəm ki, mənim də yetişdirdiyim atlar beynəlxalq yarışlarda iştirak etsin. – Elə isə, sən burada, – deyə ana barmağı ilə işarə etdi, – evin yanında məşq üçün yer də ayır. Dörddə bir hektar bəs edər. Vasif sevinib əlini əlinə vurdu. – Çox sağ ol, ana! Nə yaxşı yadıma saldın... Ertəsi gün Vasif yeddi səhifədən ibarət esseni müəllimə təqdim etdi. Bir həftə sonra müəllim nəticələri elan etdi. Nümunə olaraq bir neçə esseni oxudu. Bir çox şagirdin yol verdiyi səhvləri izah etdi. Sonra yoxlanılmış esseləri şagirdlərə payladı. Vasifin yazısı qiymətləndirilməmişdi. O, dərsdən sonra müəllimə yaxınlaşdı: – Müəllim, siz mənim yazımı qiymətləndirməmisiniz. Müəllim esseni ondan alıb vərəqlədi: – Vasif, mən bilirəm ki, sən çalışqan şagirdsən. Amma bu sən yaşda uşaq üçün həyata keçməsi mümkün olmayan bir xəyaldır. Qarşına reallaşdıra biləcəyin məqsədlər qoymalısan. Həm də essenin, az qala, yarısı sxemdən