Uoren Baffet amerikalı iş adamı, sərmayəçi və xeyriyyəçidir. O, 2006-cı ildə varidatının 85 faizini “Bill və Melinda Geyts” fonduna bağışlayıb. 2010-cu ildə sahibkar Bill və Melinda Geytslə birlikdə “Söz vermək” kampaniyasına başlayıb. Baffet qazandığı pulun 99%-ni ianə verməyə and içir. Kampaniyaya Mark Zukerberq, İlon Mask və Makkenzi Bezos kimi bir sıra iş adamları da qoşulmuşdular. Bu sahibkarlar daha yaxşı dünya qurmaq arzusu ilə sərvətlərinin ən azı yarısını xeyriyyəçiliyə sərf edəcəklərinə söz verdilər. Kampaniya aclıq, savadsızlıq və evsizlik kimi problemlərin həllinə yönəlmişdi. | Uoren Baffet
“Əgər bəşəriyyətin 1 faizini təşkil edən şanslılar arasındasansa, qalan 99 faiz haqqında düşünməyə borclusan”.

Söz ehtiyatı

| c |  | “Qrant” sözünün izahını xeyriyyəçilərin missiyaları ilə əlaqələndirin. Həyatdan nümunələr gətirməklə bu haqda danışın. ing. grant – hədiyyə, bəxşiş Xüsusi layihələri həyata keçirmək üçün göstərilən əvəzsiz yardım. Belə yardımlar müharibə və təbii fəlakət nəticəsində dağılmış obyektlərin, evlərin bərpası, elm, təhsil, səhiyyə, mədəniyyət, idman və s. sahələrdə layihələrin həyata keçirilməsinə ayrılır.

| ç |  | Uyğunluğu müəyyən edin.
1. kompaniya 2. kampaniya | a. hər hansı problemin həlli üçün keçirilən silsilə tədbirlər b. səhmdarların birliyi, şirkət

Düşün və cavab ver

| d |  | Haqqında məlumat aldığınız şəxslərin ortaq xüsusiyyətləri barədə danışın.

| e |  | “Söz vermək” kampaniyasına münasibət bildirin. Sizcə, gözəl dünya qurmaq üçün insanlar daha nə etməlidir?

| ə |  | “Söz vermək” kampaniyasına qoşulmuş digər sahibkarlar haqqında məlumat toplayıb sinfə təqdim edin.