İnsanın daha bir vəfalı dostu itdir. İtlər hələ Neolit dövründən insan tərəfindən əhliləşdirilib və onun ən sadiq dostu olub. Əvvəlcə itlərdən ov edərkən və evin keşikçisi kimi istifadə edilirdi. Sonradan itlər çobanlara mal-qara otarmağa kömək etdilər. Müasir dövrdə isə polislər, xilasedicilər itlərin köməyindən istifadə edirlər. İtlərin sahibinə sədaqətindən bəhs edən bir çox əsərlər yazılıb, filmlər çəkilib. Bu əsərlərin çoxu real hadisələr əsasındadır. Məsələn, bu gün Yaponiyada Haçiko adlı bir itin heykəli var. Haçiko Yaponiyada sədaqət rəmzi hesab olunur. İtin sahibi Tokio Universitetinin professoru Hidesaburo Ueno idi. Haçiko hər gün sahibini stansiyadan işə yola salır və hər axşam eyni saatda həmin yerdə onun yolunu gözləyirdi. |

Lakin bir gün professor işdə olarkən ürəktutmasından həyatını itirir, geri qayıtmır. O gündən etibarən 9 il müddətində Haçiko hər gün sahibinin işdən qayıtdığı vaxtda stansiyaya gələrək səbirlə onu gözləyir və bəzən stansiyadaca gecələyir.

Sözsüz ki, insanlarla bu heyvanlar arasındakı daimi dostluğun səbəbi sədaqətdir.

Nə anladın?

| b |  | Uyğunluğu müəyyən edin.
1. Bukefal 2. Qırat 3. Haçiko 4. Rosinant | a. Don Kixot b. Makedoniyalı İskəndər c. Koroğlu ç. Hidesaburo Ueno

Düşün və cavab ver

| c |  | Koroğlunun Həmzəyə dediyi sözləri şərh edərək igidin atına olan münasibətini dəyərləndirin. Koroğlunun bu sözləri mətndəki hansı fikri təsdiqləyir?

| ç |  | Mətni iki bitkin hissəyə ayırın və yarımbaşlıqlarla adlandırın.

| d |  | Aşağıdakı parçanı hansı yarımbaşlığa əlavə etmək olar? Qədim türk xalqına məxsus “Kitabi-Dədə Qorqud” dastanında qəhrəmanları tərif edərkən onun adından öncə atının adı söylənilir: Boz ayğırlı Bamsı Beyrək, Qonur atlı Qazan bəy.

| e |  | Keçən dərsdə aldığınız məlumatlardan və əlavə biliklərinizdən çıxış edərək mətnə “Ədəbiyyatda heyvan obrazları” adlı yarımbaşlıq əlavə edin və danışın.